text:
सोमवार, 31 मार्च 2014
सगर राति दीप जरयक इतिहास- कथाक कथा
सगर राति दीप जरयक इतिहास जे रमण द्वारा परसल जा रहल अछि, ओइमे एकर प्रारम्भ केना भेलसँ ल' क' अखन धरिक इतिहास मे बहुत रास विसंगति अछि । एकर प्रारम्भ केना भेलसँ ल' क' अखन धरिक इतिहासमे बहुत गोटेक योगदान बढ़ा क', बहुत गोटेक घंटा क', बहुत गोटेक परिवर्तित क' क' प्रस्तुत काल गेल तँ बहुत गोटे निपत्ता क' जेल गेला। कहल गेल जे ई स्वायत्त संस्था अछि मुदा चेतना समितिक दिससँ रमण आ अजित आजाद सम्मिलित होइत रहला आ जत' कियो माला नै उठेलक ओत' ई लोकनि चेतना समिति दिससँ माला उठेलन्हि आ संयोजकमे चेतना समितिक नाम नै आन नाम इतिहास बनबै लेल गेल गेल। चेतना समिति ( गौरीनाथक सूचनाक अनुसार) जखन गौरीनाथ, अग्निपुष्प आ प्रदीप बिहारी पर लिखित प्रतिबन्ध लगेलक तकरार बाद बिहारी द्वारा लिखित माफी ऐ मैरेज हॅाल ( चेतना समिति) सँ माँगल गेल, फेर हुनका रचना लेल नै, वरन ऐ कृत्य लेल अकादमी पुरस्कार देल गेल आ ओ सेहो ऐ मैरेज हॅालक प्रतिनिधि भ' गेला। फेर ई तिकड़ी श्याम देवघरे संग मिलि क' सगर रातिमे की सभ केलक से रमणक जातिवादी इतिहासमे नै भेटत।
की छल ओइ सगर रातिक रजिस्टरमे जकरा रमण कहि रहल छथि जे विभारानी हेरा देलन्हि। की ई रजिस्टर हेरा गेल बा हेरा जाइ देल गेल। मुदा किछु गप जे नै रमणकेँ बुझा छन्हि ने विभा । रानीकेँ से अछि जे आरती कुमारी अपन मृत्युसँ २-३ दिन पहिने ओकर फोटो स्टेट उमेश मण्डलकेँ पठा देलखिन्ह। ओ चाहितथि तँ कोने झारे झाकेँ सेहो पठा सकैत रहथि, मुदा हुनका झारेझा सभपर विश्वास नै छलन्हि, किए नै छलन्हि? कहल गेल छे जे शोनित अपन निशान छोड़ते अछि। शीघ्र सगर रातिक असली इतिहास।
दरभंगा बला गोष्ठी , जे ३१ म इ २०१४ केँ दरिहरे- रमण- बिहारी द्वारा साहित्य अकादेमी आ ऒकरा द्वारा मान्यता प्राप्त फर्जी मैथिली संस्था सभक संग रमण-दरिहरे-बिहारी सन - सन जातिवादी ब्राहमणवादी-कायस्थवादी तथाकथित साहित्यकार सभ द्वारा प्रायोजित रहत, आ अो एे तरहक (दिल्लीक बाद) दोसर गोष्ठी रहत जकरा रमण-दरिहरे-बिहारी ८३म गोष्ठी सेहो कहता। अोतए "राडक़ सुख बलाय " आदि कथाक वाचन हएत। मेहथ बला गोष्ठी मे रमण-दरिहरे-बिहारी सन जातिवादी ब्राहमणवादी-कायस्थवादी प्रतिबन्धित छथि।
कहल जाइ छै जे सगर राति दीप जरय नव कथाकारक लेल ट्रेनिंग सदृश अछि। नव कथाकार कलमाएल जाइ छथि! मुदा सत्य की अछि? की एंकर प्रवृत्ति साहित्य अकादेमीसँ भिन्न अछि? की ऐपर कब्जा लेल साहित्ये अकादमी सन छल प्रपंच नै होइ छल!
आ ७९म सगर रातिक हीरन्द्र झा आदि द्वारा बहिष्कार आ रमणक ओतै जातिवादी उद्घोष उमेश पासवानक नै, मैथिलीक विरोध छल, कब्जाक राजनीतिक प्रारम्भ ७९म सगर रातिसँ पहिनहियो छल। ७४म सगर राति -हज़ारीबागमे प्रदीप बिहारी माला उठेबाक प्रस्ताव केलन्हि आ से छल मात्र दोसराक प्रस्ताव खसेबा लेल। अपन ग्रुपक क़ब्जा लेल मात्र ई प्रस्ताव छल। ओ अपन प्रस्ताव अपन ग्रुपक पक्षमे आपिस ल' लेलन्हि। ओ ई नाटक ७५म सगर रातिमे सेहो केलन्हि। तँ की ऐ ब्लैकमेलिंगक धंधामे हुनकर उपयोग कएल जा रहल छन्हि आकि ओ ऐ ब्लैकमेलिंगक धंधाक मुख्य कलाकार छथि?हुनकर रचनामे जान नै छन्हि मुदा घृणित राजनीतिमे जान छन्हि। आ साहित्य अकादेमी पुरस्कार एहने गुणपर देल जाइ छै, से चेतना समितिसँ माफी मांगि पएर पकड़ि ओ निर्लज्जतापूर्वक लेलन्हि। से ओ ऐ ब्लैकमेलिंग धंधाक मुख्य कलाकार छथि जकरा बुझल छै जे नीक रचना लिखबापर ध्यान देनाइ मूर्खता छै, ओइसँ प्राइज नै भेटै छै, साहित्य अकादेमी लेल जोड़-तोड़ चाही आ ओइमे ओ मास्टर छथि, मैथिली गेल तेलहण्डामे।
आ ऐ परिस्थिति मे नव कथाकारक ट्रेनिंग नै भेलै, जतेक लोक सगर रातिसँ जुड़ला ओइसँ बेसी हतोत्साहित क' मैथिली साहित्यसँ दूर क' देल गेला, नेट रिजल्ट माइनसमे रहल!
बहिष्कारक राजनीतिसँ सुपौल, देवघर आ नरहनक गोष्ठी प्रभावित रहल तँ कब्जाक राजनीतिक अन्तर्गत काठमाण्डूक सगर रातिमे कोनो स्थानीय साहित्यकारकेँ धीरेन्द्र प्रेम र्षि हवा नै लाग' देलखिन्ह जे एहन कोनो गोष्ठी हुअएबला अछि, मनोज मुक्ति ई सूचित करै छथि।
अशोक अविचल, श्याम दरिहरे, रमण आदि देवघरक आयोजक ओमप्रकाश झापर साहित्य अकादेमीक गोष्ठी केँ सगर रातिक मान्यता देबा लेल ब्लैकमेलिंगक क' ई शर्त रखलन्हि जे तखने ओ संभ ऐमे सम्मिलित हेता आ नै तँ बहिष्कार करता।मुदा आरती कुमारीक हत्याक बाद ई पहिल मौका छल बलैकमेलर सभकेँ हरदा बजेबाक ; आ समीक्षा-प्रतिसमीक्षासँ बढ़ैत ई गोष्ठी अभूतपूर्व सफलता प्राप्त केलक, बलैकमेलर सभक बहिष्कार ओकरा आर सबल बनेलकै। दरिहरे आयोजककेँ कहलन्हि जे साहित्य अकादेमीक गोष्ठी केँ मान्यता सगर रातिक रूपये भेटए, तइ लेल मैथिली लेखक संघ,पटनाक बैसकीमे रमणक कहलासँ ओ ऐलेल फ़ोन केलखिन्ह। अविचल सेहो आयोजककेँ सएह कहलखिन्ह।
देवघर गोष्ठी ट्रेनिंग स्कूल सिद्ध भेल, रमण, दरिहरे आ बिहारी अबितथि तँ सिखितथि जे केना रचनामे ओ क्वालिटी आनि सकै छथि, मुदा ओ सभ प्रैकटिकल छथि, बुझल छन्हि प्राइज़ टा लेल लिखल जाइ छै आ से जोड़-तोड़सँ भेटै छै, क्वालिटीसँ नै, अविचल मे प्रतिभा लेशो मात्र नै छन्हि, हुनका कोनो ट्रेनिंग किछु नै द' सकतन्हि, से ओ नै आबि अपन टाइम बचेलथि आ से नीके केलथि।
सगर राति दीप जरयमे कव्ालिटी आबि जाएत तँ बिहारी-दरिहरे-रमण सन मेडियोकरकेँ के पूछत, से ओ सभ राड़केँ सुख बलायक लेखकक संग दोसर साहित्य अकादेमी गोष्ठी करता जत' ब्राह्मण युवा सभकेँ राड़केँ सुख बलाय सन् नीक कथा केना लिखल जाए तकर ट्रेनिंग रमण-बिहारी-दरिहरे द्वारा देल जाएत। नीके अछि, मूर्ख सभक प्रवेश सगर रातिमे थम्हत। आ परोक्ष रूपेँ ऐ लेल मैथिली साहित्य रमण-बिहारी-दरिहरेक आभारी रहत।
दरिहरे-बिहारी-रमणक बहिष्कारक रणनीति द्वारा सगर रातिपर कब्जाक राजनीति आरती कुमारीक संग भागलपुरमे चलि सकल मुदा वएह राजनीति २ सालक बाद देवघरमे तेनाकेँ फ़ेल भेल जे ओ सभ पहिने सगर रातिसँ पलायन केलन्हि आ फेर निकालि देल गेला। ब्राहम्णवादी भाषाक रूपमे विश्वमे ख्यात ऐ साहित्यमे कोन प्रक्रिया चलि रहल अछि जे ई संभव केलक? सगर राति दीप जरयक ब्राहम्णवादी अनुष्ठानकेँ एकर स्वयंभू पुरोहित सभ द्वारा आरती कुमारीक बलि देल जा चुकल छल। भयक ऐ वातावरणमे ई परिवर्तन केना भेल जे रमण-बिहारी-दरिहरे नै बूझि सकला?
मैथिली भाषाक ब्राह्मणवादी चरित्रमे भाषाक संग ख़ूब खेल खेलाएल गेल छै। राड़क मतलब एत' छै (ब्राहम्णक नजरिमे) भुमिहार,राजपूत, कायस्थ सहित सभ आन जाति। अपन बच्चाकेँ यौ आ राड़क बुढ़बाकेँ हौ! कहबी मे सेहो बेइमानी, जेना- दस ब्राहम्ण दस पेट, दस राड़ एक पेट! मुदा हमर माँ कहै छथि जे ई कहबी मात्र ब्राहम्णमे छै, आन सभ कहै छथि- दस राड़ दस पेट, दस ब्राह्मण एक पेट। मुदा बिहारी सन मेडियोकर साहित्यकारकेँ ई सभ गप नै बुझल छन्हि- ओ बुझै छथि जे राड़केँ सुख बलाय तँ जगदीश प्रसाद मण्डलपर रमण-बिहारी-दरिहरे लिखबेने छथि। रमण आ दरिहरे तँ ठीक सोचै छथि मुदा बिहारी तँ कायस्थ छथि आ दरिहरे-रमणक परिभाषा अनुसार राड़केँ सुख बलाय जगदीश प्रसाद मण्डलक अतिरिक्त हुनके टा पर नै वरण समस्त मिथिलाक गएर ब्राहम्णकेँ देल गारि अछि।
विदेह घरे-घरे घुसि चुकल अछि, से ३१ मइ२०१४ केँ रमण-दरिहरे-बिहारीक "राड़केँ सुख बलाय"कथा गोष्ठीमे शामिल सभ ब्राहम्ण छद्म कथाकारक लिस्ट हमरा ०१ जून २०१४ क भोरमे चाही।
२. आब आउ सगर रातिकेँ खतम करबाक साहित्य अकादेमीक मैथिली शाखा आ ओकरा द्वारा मान्यताप्राप्त फ़र्ज़ी संस्था सभक पर।
३ रम ण साहित्य अकादेमीक मैथिली शाखासँ लाखक लाख असाइनमेण्ट क़ताक सालसँ ल'रहल छथि, से हुनका ई भार देल गेलन्हि जे सगर रातिपर विदेहक प्रभावकेँ ओ ओहिना ख़त्म करथु जेना आरती कुमारीकेँ ओ बिहारी-दरिहरे संग मिलि क' ख़त्म केने रहथि। मुदा हुनकर एस्टीमेट ऐबेर गड़बड़ा गेलन्हि, मैथिली लग आब पाठक छलै, शक्ति छलै, स्तर छलै, से मेडियोकर रमण-बिहारी-दरिहरे नै बुझि सकला। ख़ून रंग आनै छै, चेन्हासी छोड़ै छै ़़़़........ख़ून खूनीकेँ ताकि लै छै़़़.
मिथिलामे दुर्गापूजामे मोटामोटी चन्दा ओसूलि क' पूजा होइ छै। बस रोकि क' चन्दा ओसूली सरस्वती पूजा लेल आब शुरू भ' गेल छै, पहिने नै होइ छलै, कारण ई पर्व व्यक्तिगत निष्ठासँ सम्बन्धित छल। ओ निष्ठा यज्ञोपवीत करबा क' मूर्खतापूर्वक मोछैल आ क्लीन शेव ( संगे प ाग पहिरने!) विद्यापतिक कोनो तत्कालीन वेशभूषाक अध्ययनसँ रहित जातिवादी कलाकार द्वारा बनाओल फोटोपर माल्यार्पणक विद्यापति पर्वमे सेहो नै भेटत। ई विद्यापति पर्व सभ , जातिवादी रंगमंच , साहित्य अकादेमीक मैथिली शाखा, प्रज्ञा संस्थान, साझा प्रकाशन आ सगर राति दीप जरय मैथिलीमे कट्टरता बढ़ेलक आकि घटेलक?
२. विश्वकर्मा पूजा, दुर्गापूजा आदि ई दाबा नै करैए जे ओ सभ मैथिली लेल काज करै छथि। मुदा ई सभ समाजमे मिलि काज केना करी से सिखबैए। एकर विपरीत विद्यापतिकेँ यज्ञोपवीत करबाकेँ जे सांस्कृतिक संस्थापर कब्जाक राजनीति सिखाओल गेल से जातिवादी रंगमंचमे पैसल, कोलकाताक कु र्मी-क्षत्रिय समाज मैथिलीसँ अलग क' देल गेल। छिट्टाक छिट्टा पोथी आ सम्मान मैथिल ब्राहम्ण आ कर्ण कायस्थ लेल रिज़र्व भ' गेल। दोसर जँ हिम्मत केलक तँ बुढ़ा सभ लफुआ युवाकेँ साहित्यकार बना क' हुलकाब' लगला। "राड़कँ सुख बलाय"क लेखक केँ श्याम दरिहरे, प्रदीप बिहारी आ रमानन्द झा रमण द्वारा हुलकाएब ऐ प्रक्रियाक टटका उदाहरण अछि। मुदा ई प्रक्रिया जे ५० सालसँ मैथिलीमे ब्राह्मणवाद आ कायस्थवादक संजीवनी बूटी छल कोना धराशायी भ' गेल। मैथिली साहित्यमे एहन की भ' रहल अछि, कोन ऐतिहासिक क्रिया- प्रतिक्रिया चलि रहल अछि जे ई संभव केलक, आ जे रमण-बिहारी- दरिहरे आ हुनकर सभक आका साहित्य अकादेमीक मैथिली विभाग आ जातिवादी रंगमंच नै बूझि सकल?
३. सगर राति दीप जरय द्वारा ब्राहम्ण युवामे जे कट्टरता ढुकाओल जा रहल छल से जखन तोड़ल गेल तँ बिहारी- रमण- दरिहरे आ आका सभ बूझि नै सकल जे की भ' रहल अछि आ अन्ततः ओ सभ अपन पेशेन्स खतम क' लेलन्हि। मुदा ऐबेर तँ दुनियेँ उनटल छल।
रहुआ संग्रामक कथा गोष्ठीमे रमणजी सहित सभ निर्णय लेलन्हि जे राति भरि कियो नै सुतता, मुदा भोजनसँ पहिने जखन सभ नामी(!!) कथाकारक पाठ क' सुति रहला तँ भोरहरबामे जे युवा सभ नामी कथाकार लोकनिक कथा सुनने रहथि, तिनकर नम्बर एलन्हि। आशीष अनचिन्हार जखन कथा पढ़ैले एला तँ संचालक ओंघा रहल छला आ मात्र अध्यक्ष शिवशंकर श्रीनिवास जागल रहथि, नै सुतबाक निर्णय लेनहार रमणजी फोंफ काटि रहल रहथि, जकर विरोधमे अध्यक्षक कहलाक उपरान्तो आशीष अनचिन्हार कथा पाठ करबा सँ मना क' देलन्हि; ओ पोस्ट माडर्न कथा बादमे "विदेह लघु कथा" मे छपल।
मुदा ब्राह्मणवादी सेंसर प्रक्रिया एतेक जब्बर छै जे ने आयोजक, ने रमण आ ने अध्यक्ष- संचालकक फर्जी सगर रातिक इतिहासमे एकर वर्णन भेटत। अरुचिकर गपकेँ झँापि देबाक ब्राह्मणवादी प्रवृत्ति एकर कारण अछि।
८१ टा सगर राति भेबो कएल आकि नै, लोक हमरासँ पुछै छथि। पहिने डाकसँ रचना आबै आ से नामी (!!) कथा सभ पढ़ल जाइ छलै, जे युवा सभ सदेह आबथि तिनकर नम्बर एबे नै करन्हि, एबो करन्हि तँ सुतलाहा बेरमे, मुन्नाजी जखन एकर विरोध केलन्हि तँ वएह कहल गेल, गप झाँपू, रजिस्टरमे ओइ नै एनिहार सभक सेहो उपस्थिति दर्ज भेल तेँ। बहुत कथा गोष्ठीमे दसो टा कथाकार नै एला, मुदा उपस्तिथि रजिस्टरमे बहुत रास उपस्थित भेटता, किछु एबे नै केला, किछु डाकसँ एला(!!) आ किछु हाजरी बना क' निपत्ता भ' गेला सेहो। जेना युद्धमे ३००० सँ कम मुइने ओकरा युद्ध नै कहल जाइए, तहिना दस टा सँ कम उपस्थितिकेँ सगर राति केना कहल जा सकत? ८१ क संख्या बड्ड कम भ' जाएत, ८१ बड्ड बेशी होइ छै, एतेमे तँ शान्त क्रान्ति भ' जइतए, से किए नै भेल तकर कारण ऊपर देल अछि।
ऐ समानान्तर आन्दोलनमे हमरा सहयोग चाही बा विरोध, धनाकर ठाकुर आ गंगेश गुंजनक "आइडियोजिकल न्यूट्रेलिटी"क मतलब सेहो एकेटा छै, आ से छै समानान्तर धाराक विरोध।
आ इतिहास हमरो मूल्याँकन करत आ हुनको ( विरोधी आ न्यूट्रल फिफ्थ कालमनिस्टक) ।
बहुत लोक ऐ तरहक कमेण्ट पछिला ६ सालसँ द' रहल छथि जे आब विदेह बदलि गेलै, ओकरा सभ सन भ' गेलै।विदेहक उद्देश्य ने बदलल छै आ ने बदलतै। कोन व्याख्या ककर तुष्टीकरण छै से स्पष्ट बिन केने ऐ तरहक कमेण्ट कएल जाएत अछि। हुनकर आशा जँ ई रहैए जे मैथिली साहित्य केँ युवाक उत्साह विदेहक माध्यमसँ नव दिशा प्राप्त करत आ से आब लागि रहल अछि जे से आब व्यक्तिगत कुण्ठाक मंचक रूपमे दुरुपयोगी भ' गेल अछि तँ ऐ सम्बन्ध में हमर यएह कहब अछि जे सत्यक कियो उपयोग क' सकैए आ कियो दुरुपयोग , जे हुनका दुरुपयोग आ व्यक्तिगत कुण्ठाक तुष्टीकरण आब लागि रहल छन्हि से बहुत गोटेकेँ ६ साल पहिनहिये सँ लागि रहल छन्हि, आ तकर व्याख्या हमरा लग यएह अछि जे ओ सभ मात्र विदेहसँ सिम्बोलिक विरोधक आशा करैत रहथि, असली परिवर्तन नै चाहनहारकेँ यैह असली ब्राह्मणवाद बुझेतन्हि, कारण बदलल पात्र सँ ब्राहम्णवादी मानसिकता उद्वेलित भ' गेल छै, ओ गेल तँ हम अबितौं मुदा ई सभ के आबि गेल। अहाँकेँ बुझबाक चाही जे मैथिली आगाँ एलै, जकरा जतेक प्रतिभा छलै ओ विदेहक माध्यमसँ ततेक सिखलकै आ ततेक आगां बढ़लै आ बढ़तै। किछु लोक जँ स्वार्थक लेल विदेहसँ जुड़ला मुदा आनुवंशिक जाति श्रेष्ठता हुनकासँ विदेहक निश्छल प्रयासोक बावजूद नै गेलन्हि, आ जइ विदेहकेँ ओ साहित्य आन्दोलन बुझै छला ( हृदयसँ नै) आ विदेहकेँ इमोशनल ब्लैकमेल, धमकी , हमरा आ हमरा परिवारकेँ ईमेल- फोनसँ गारि, छोड़ि क' जेबाक धमकी ( छोड़ि क' जेबाक धमकी देनिहारमे संयोगसँ अखन धरि मात्र ब्राहमणे छथि जिनका लगै छन्हि जे सिमबोलिक प्रोटेस्ट धरि मात्र विदेह सीमित रहितए), जे आब अहँू वएह (!!), बुझलौं प्राइज़ लेल, फलनाकेँ दिआबए चाहै छिऐ, व्यक्तिगत राजनीति , विदेहक भला नै हएत, ई सभ ६ सालसँ सुनि- सुनि हमर कान पाकि गेल अछि। रामदेव झा आ अमर पहिनेँ कहैत रहथि, हम अपन कनियाँकेँ पुरस्कार दिआब' चाहै छिऐ, सभ हँसि देलकन्हि जे साहित्य अकादेमीक मैथिली विभाग निर्वस्त्र अछि दोसराकेँ की सम्मानित करत तँ आब कहि रहल छथि जे उमेश मण्डल , राजदेव मण्डल, बेचन ठाकुरकेँ हम पुरस्कार दिआब' चाहै छिऐ। मोहन भारद्वाज देवशंकर नवीनक सोझाँ कहै छथि जे गजेन्द्र ठाकुर पागले ने छै जेना लखन झा छलै। दरिहरे सेहो लाल बुझक्कर छथि, हुनका आब बुझबामे आबि गेलन्हि जे हमरा साहित्य अकादमी सँ झगड़ा अछि तेँ, व्यक्तिगत राजनीति तेँ। बिहारी मुन्नाजीकेँ फ़ोन करै छथि आ कहै छथि मात्र जगदीशे मण्डलकेँ किए आगाँ बढ़ाओल जा रहल अछि (!!) ब्राहम्णवादी मानसिकता ई छिऐ, जे जगदीश मण्डल मेरिटसँ नै , बढ़ेलासँ आगाँ बढंल छथि जेना मैथिली साहित्यमे पहिने होइ छलै। प्रदीप बिहारी मुन्नाजीकेँ कहै छथि जे विदेह किए जातिवादी रंगमंचक विरोध करैए, किए समानान्तर परम्परा भ' क' मूल परम्पराक गुणवत्ताक समीक्षा करैए, समानान्तर तँ मूलसँ मिलित्े नै छै तँ किए हमर सभक नाम लै छी , अलग रहू, यएह छिऐ असल ब्राहम्णवाद- कायस्थवाद। चर्चे नै कर, काने बात नै दे!! आ ईहो संयोगे अछि जे जइ २-४ टा लोककेँ दिक़्क़त छन्हि से ब्राहम्णवादी प्रवृत्तक छथि, अनका ई दिक़्क़त किए नै छन्हि। पछिला ६ सालसँ विदेह जहिना छल ओहने रहत, अगिला कमसँ कम ३० साल धरि मैथिली साहित्य आब अहिना चलत। विदेहमे जकरा जे मेरिट छै ओ ओतेक बढ़त, चाहे ओ कोनो जाति, धर्म, क्षेत्रक होथि। विदेह जिनका बदलल लागि रहल छन्हि ओ स्वयंकेँ देखथु जे ओ तँ नै बदलि गेल छथि?
आब फेर आउ सगर राति दीप जरय पर।
अलिखित संविधानक नामपर बहुत रास खेल भेलै। ई मुख्य रूपेँ कथावाचनक गोष्ठी छिऐ मुदा एत' आलोचनात्मक आलेख पढ़बाक सेहो अनुमति छै आ से जँ अहाँक नाम रमण अछि तखने टा, से जखन कबिलपुर गोष्ठीमे मुन्नाजी विहनि कथा पर आलेख पढ़बाक अनुमति मांगलन्हि तँ से अनुमति नै भेटलन्हि, आ एत' अलिखित संविधानक सोंगर लेल गेल, आ तकर दूटा कारण , एक तँ मुन्नाजीक नाम रमण नै छियन्हि, दोसर विहनि कथाक कनसेप्ट विदेह द्वारा आगाँ बढ़ाओल जा रहल अछि से तकर विरोध, किए नै ओ कनसेप्ट कतबो वैज्ञानिक होइ।
झंझारपुर गोष्ठी मे जे एला तिनकर कथाक पाठ नै भेलन्हि मुदा डाकसँ आएल कथाक पाठ भेल, आ जँ अहाँ अविनाश छी सुमन-अमरकेँ गारि लिखै छी यात्रीक नामपर , तँ अहूँ कथाकार, कवि सभ , नै रहितो , छी, देवघर गोष्ठीक संयोजकत्व सेहो बोनसमे अहाँकेँ भेटत। से घोंघरडीहा गोष्ठीमे जिनका सभकेँ कथा नै पढ़' देल गेलन्हि, ओ सभ युवा एकर विरोध केलन्हि, किछुकेँ कथा पढ़' देल गेलन्हि आ जिनका नै पढ़' देल गेलन्हि से अगिला कथा गोष्ठीसँ एनाइ बन्द क' देलन्हि।
जे सभ मैथिली फिल्म आ डोक्यूमेण्टरीक नामपर लोकसँ पाइ ठकलन्हि से रमण- दरिहरे- बिहारीक विदेहक विरोधमे संगी छथि, जे युवा प्राइज़ लेल मैथिलीयोमे लिखना्हि, जातिवादी सभसँ मिलि साहित्य अकादेमीक युवा पुरस्कार लेलन्हि ओ तँ स्वाभाविक रूँपे हुनकर संगी हेता।
विदेह उमेश मण्डल आ जगदीश प्रसाद मण्डलक कान्हपर बंदूक राखने अछि, यूज़ क' रहल अछि, आ जँ हुनकर सभक रचना नै छप' देल जाइत, "तिल बहब ने" छपबासँ पहिने , सकरबाबल जाइत, तखन सभ ठीक छल। ब्राहम्णवादी सभ जेकाँ विदेह कोनो काज कएलासँ पहिने "तिल बहब ने"क शर्त क़रार नै करबैए आ सएह कारण अछि , नव ब्राह्मणवादी ई नै बूझि सकला, धू, एहनो क़तौ भेलैए। बिनु जान- पहिचान, भेंट- घांटक मात्र मैथिलीक नामपर सभ एकत्रित भ' गेल से हुनका अजगुत लगलन्हि।
प्रदीप बिहारी मुन्नाजीकेँ कहै छथि आ ई विचार रामदेव झाक सेहो छन्हि जे जखन विदेह साहित्य अकादेमीक समानान्तर पुरस्कार शुरू कैए देलक तखन साहित्य अकादेमी लेल शोर किए? माने ओकरा बकसि देल जाए! अशोक अविचल शिवकुमार जीकेँ कहै छथि जे मायानाथ झा, आनन्द कुमार झा ( ऐमे गुणनाथ झा जोड़ि लिअ) आदि जिनका सभक चर्चा विदेह केलक सभकेँ साहित्य अकादेमी पुरस्कार भेटलै, तँ हुनका उत्तर भेटल छलन्हि, जँ हुनकर सभक नाममे झा नै मण्डल रहितन्हि तँ की ई संभव छल?
आ साहित्य अकादेमी कोनो मनुक्ख नै छिऐ जकरा संग भतबरी कएल जाएत आ ने ककरो पैतृक संपत्ति जकर उपयोग ब्राहम्ण कायस्थक तथाकथित साहित्यकारकेँ ख़ैरात बँटबा लेल आब कएल जा सकत।
आ हमरा विषयमे जखन सभकेँ बुझबामे आबि गेलन्हि जे नै रौ, ई अपना सभ सन नै अछि, विदेह अपना सभ सन नै छौ, तँ हुनका सभ केँ आर चिन्ता लागि गेलन्हि! रौ कहीं, ईं हो सभ हमरे सभ सन, कहीन, ई जे अपने प्राइज़ लेब' चाहैए बा दोसराकेँ दिआब' चाहैए....
ब्राह्मणवाद मैथिलीकेँ गीरि गेलै, आ सभकेँ बुझल छै जे दूटा सहोदरो एक रंग नै होइए, से पूरा जाति नीक बा अधला हेतै ई कनसेप्ट विदेहक नै छै, ओ तँ ब्राह्मणवादी कनसेप्ट छिऐ।
अतुलेश्वर झा छथि ओना तँ ब्राहम्णवाादक विरोधमे रहथि मुदा पाग आ विद्यापतिक हमर लेख क बाद अलग भ' गेला़, आ एहेन बहुत रास लोक छथि, प्रेम चन्द्र पंकज आ अभय दासकेँ कोनो ने कोनो बात ल' क' विदेहसँ घृणा भ' गेलन्हि, आ ई गप ओ सभ मुन्नाजीकेँ सूचित केलन्हि जे ओ लोकनि विदेह पढ़नाइ आब छोड़ि देलन्हि, प्राय: आब ओ सभ चोरा नुका क' विदेह पढ़ै छथि, कारण सभ गतिविधिक जानकारी हुनका सभकेँ रहै छन्हि।
आब सगर राति पर आउ, यात्री दिससँ सुमन- अमर केँ गारि देनहार आ अमर- सुमन दिससँ यात्रीकेँ गारि देनहार, मैथिली साहित्यमे ब्राहम्णवाद बचेबाक लेल विदेहक विरुद्ध दरिहरे- रमण- बिहारीक संग आबि गेल छथि अंतिम लड़ाइ लड़बा लेल।
गुरुवार, 27 मार्च 2014
आदर्श विवाह प्रारूप
आदर्श विवाह प्रारूप
सुझाव आमन्त्रित अछि।
परिभाषा:
आदर्श विवाह:
एहेन विवाह जाहिमें वर पक्ष एवं कन्या पक्ष पूर्ण स्वतन्त्र भाव सऽ केवल वर-कन्याक विवाह हेतु सहमत होइथ तथा विवाह कोना होयत ताहिपर एक समाजिक समझौता तैयार करैथ जेकर मान्यता सर्वोपरि हो तथा हर कार्य ताहि समझौता अनुरूप हो। सामान्यतया एक आदर्श-विवाहमें समाज द्वारा निर्धारित दुनू पार्टीक आर्थिक अवस्था आ व्यवहारिक जरुरति अनुरूप समुचित स्वरूपमें हो परन्तु वैवाहिक सम्बन्ध निर्धारण हेतु कुल खर्चके सीमांकन अधिकतम ५१,०००.०० रुपया मात्र हो।
समझौता:
समझौता में प्रथमतः वर-पक्ष एवं कन्या-पक्ष आपसी वार्ता करैथ आ लगभग सभ विन्दुपर आपसी सहमति मौखिक रूपसँ तय करैथ तदोपरान्त समाजके उपस्थिति रखैत बेटीवाला सँ वैवाहिक खर्च संवरण लेल कि-केहेन सामर्थ्य छन्हि ताहिपर खुल्ला चर्चा करैथ आ दुनू पक्ष अपन-अपन भावना समाजके समक्ष राखैथ आ जाहि विन्दुपर सहमति-असहमति प्रथम वार्तामें बनल ताहिपर समाज के वरिष्ठ संरक्षण अभिभावकवर्ग सँ विचार लैत अन्तिम सहमति कायम करैथ आ एक लिखित समझौता तैयार करैथ जे दुनू पक्ष अपन-अपन ईष्ट कुलदेवी-देवताके समक्ष आशीर्वाद प्राप्त करय लेल राखैथ आ एहि अनुरूपें अन्य सभ बात सामान्य रहला पर अनुसरण करैथ। समझौता में सभ सऽ प्रमुख बात के पूर्णतः वर्णन हो कि कुल खर्च एतेक तक कैल जायत जाहिमें वरपक्ष के तरफ सऽ एतेक आ कन्यापक्षके तरफ सऽ एतेक।
विधि-व्यवहार:
परंपरानुसार जिनकर जे मान्यता होइन आ ताहि में जे जाहि धर्मके निर्वाह हेतु तैयार होइथ तेकर सम्मान एक-दोसर पक्ष समाजके प्रत्यक्ष पर्यवेक्षण में अवश्य करैथ। जाहि विधि-व्यवहार करयमें अनावश्यक दबाव वा कंजूसी भऽ रहल हो ताहिठाम समाजके निर्णय अन्तिम मानैथ। विधि-व्यवहार लेल दुनू पक्ष अपन परंपराके देखैथ लेकिन आदर्श सिद्धान्त अनुरूप ई खर्चसीमा ५,०००.०० अधिकतम हो! लड़का-लड़कीके लेल आवश्यक परिधान अनिवार्य हो, तदोपरान्त हर वस्तु स्वेच्छिक रूप सऽ एक-दोसर पक्ष लेन-देन करैथ।
वैवाहिक संस्कार:
वैदिक वा अन्य परंपरा जाहिमें स्वयं के इच्छा आ समाज के सहमति दुनू देखल जाय आ ताहि अनुरूपें कैल जाय। जाहि अभिभावक केँ आवश्यक खर्च हेतु साधन नहि छन्हि हुनका सभके लेल हर गाममें एक सामूहिक विवाह के समय निश्चित हो आ ताहि समय पर एहेन विवाह सम्पन्न कैल जाय। एहि तरहक व्यवस्थापन लेल जे कोनो संस्था, व्यक्ति, समिति, आदि तैयार हो ताहि संस्थाके सामूहिक सहयोग दैत आयोजन कैल जाय। एक सामूहिक विवाह के पवित्र यज्ञ समान मान्यता भेटय आ एहिमें समस्त समाजके लोक बैढ-चैढके भाग लैथ। घरही किछु सहयोग जरुर संकलन कैल जाय।
बरियाती:
आजुक बदलल परिवेशमें ओना तऽ बरियाती के केवल विवाहके राइत मात्र स्वागत-सत्कार करैत विदाई के परंपरा सर्वमान्य एवं सुविधापूर्ण बनि गेल अछि, तथापि दूरके बरियातीके संग न्याय करैत कम से कम विश्राम के व्यवस्था आ भिन्सर हल्का ताजा ताजगी हेतु आवश्यक खानपानके सहित इन्तजाम करैत कैल जाय। परन्तु समाजके आदेश अन्तिम व समझौतामें एहि बात के उल्लेख आवश्यक। बरियाती के संख्या कोनो हाल में २५ सऽ बेसी नहि हो! यदि बेटाके विवाहमें बरियाती २५ सँ बेसी होइछ तखन बेटीवाला के आवश्यक खर्च बेटावाला उपलब्ध कराबैथ। यदि एक सांझ सऽ बेसी बरियाती ठहरब मजबूरी छैक तखनहु बेटावाला उपरिव्ययके भार गछैथ।
सोहाग:
मिथिलामें हिन्दू विवाह पद्धतिमें वर-कन्याके वैदिक विधिसँ विवाह भेला उपरान्त वरके पिता वा अभिभावक के समक्ष सेनुरदान आ तदोपरान्त कन्याके माथ पर आशीषस्वरूप में घोघट देबाक परंपरा छैक जाहिमें विवाह के साक्षी बनैत दान कैल कन्याके अपनायब आ हुनक इज्जतके अपन मर्यादापूर्ण व्यवहार सँ रक्षा करब से प्रतिबद्धता अभिव्यक्त करब समान छैक। एहि समय जे कोनो लेन-देन होइत छैक ताहिमें स्वेच्छाचार आ समाजिक मर्यादाके न्युनतम माँग पूरा होयब आवश्यक छैक, एहि लेल वर-पक्ष स्वतन्त्र हेबाक चाही आ कोनो प्रकार के टीका-टिप्पणीके प्रचलन समाप्त हेबाक चाही। सोहाग देबाक क्रममें बरियातीगण सेहो स्वतन्त्रता संग स्वेच्छा सँ जे किछु कन्याके हाथ में आशीषस्वरूप रखैत छथि ताहिके सम्मान हेबाक चाही। एहिमें विदाई के लोभ वा अन्तर-इच्छा सँ कोनो प्रकार के लेनदेन नहि हेबाक चाही। सामूहिक विवाहमें सोहाग लेल प्रायोजक अनुरूप कार्य कैल जाय। एहिमें समाजके सहयोग अपरिहार्य आ समाज के निर्णय अन्तिम होयबाक चाही।
चतुर्थी के भार:
जे आवश्यक विधि छैक तेकर पूर्ति सम्बन्धित पक्ष आपसी मेल-मिलाप सऽ करैथ, कोनो दबाव व आडंबर के हतोत्साह करबाक चाही। सामूहिक विवाहमें एहि तरहक समस्त विधि-व्यवहार के कटौती हो।
मधुश्रावणी में साँठ:
एहिमें सेहो कोनो पक्ष द्वारा दोसर पक्ष पर आडंबरी भार नहि वरन् स्वेच्छा एवं परिस्थिति अनुरूप कार्य करबाक लेल प्रोत्साहित करैथ, एहेन व्यवहार हेबाक चाही। सामूहिक विवाहमें एहि तरहक समस्त विधि-व्यवहार के कटौती हो।
कोजगरा के भार:
प्रचलित मखान-मिठाई के वितरण हेतु जतेक संभव हो ततेक भार प्रदान कैल जाय, स्वेच्छा सर्वोपरि। सामूहिक विवाहमें एहि तरहक अतिरिक्त भार के कटौती हो।
द्विरागमन:
लड़कीके पिता/अभिभावक के तरफ सँ आवश्यक सामान जे एक गृहस्थीके बसाबय लेल देल जाइछ तेकर शुद्ध स्वरूप के निर्वहन हो।
डा. अरविन्द झा, कृष्णानन्द चौधरी, भावेन्द्र मिश्र, बिरेन्द्र कुमार मेहता, पंकज झा, अमन झा, मदन कुमार ठाकुर, नवीन ठाकुर, सुभाष मिश्र, निराजन झा, विकास ठाकोर, चन्दन झा, रमण झा, रोशन झा, चक्रधर झा आ संजय चौधरी केँ विशेष धन्यवाद जे अपन अमूल्य सुझाव पठाय उपरोक्त सिद्धान्त प्रतिपादनमें सहयोग केने छथि।
अपने लोकनि सँ सेहो निवेदन जे अपन-अपन सुझाव शीघ्र पठाबी: मेल करी e mail- dahejmuktmithila@gmail.com ,madankumarthakur@gmail.com ,pravin112@hotmail.com या फेर कमेन्ट करी फेसबुक के निम्न लिंक पर:
मंगलवार, 25 मार्च 2014
नागदह पोखड़िक उद्भव आ वर्तमान
जतवे पुरान अछि नागदह गाम ओतवे पुरान अछि नागदहक पोखड़ि. नागदह आ बलाइन एकेपंचायत में पड़ैत अछि .हालाँकि स्वर्गीय डॉ०सुभद्रा झाक लिखल एक गोट पोथीक संदर्भानुसार बलाइन गाँओक प्राचीन नाम छलैक ‘बएनागढ़’तथा तकर सटल नागदहक रेवेन्यू नाम थिकैक‘मालगढ़’. नागदहक पोखड़िक सम्बन्ध में जेकिछु बुजुर्ग लोकनि सँ ज्ञात अछि ओ प्रायः एहीतरहे अछि:- एही गाँव में कियो दू वा तीन भैयारी रहथि. जखनहुनका लोकनिकेँ आपस में यथा - जात केबंटवारा होमय लागल त दू वा तीन ठाम बाँटलजाय त स्वतः तीन वा चारि ठाम भ जायल करैक.ई क्रम प्रायः कतेको बेर भेल. गामक लोककेँ बड़ाआश्चर्य लगलन्हि जे भाग / कुड़ी जखन दू वा तीनठाम लगैत अछि त एक भाग स्वतः कियाक बढ़ीजाइत अछि.तखन एकगोट विद्वान -वुजुर्ग हाथजोड़ी निहोरा केलाह जे यदि एही में किनको भागअछि जे अदृश्य छि त कृपाक' अपन स्थान परआबि वा प्रकट होय. ई कहला उपरान्त जे भाग बढ़ी जायल करैक ओहि भाग पर फुफकार मारैतनाग सांप साक्षात् विराजमान भय बैस गेलाह. ओहिराईत किनको स्वप्न भेलनि जे हमर भागकभूमि पर पोखड़ि होयबाक चाहि. तैं ओहीभागानुकुल पोखड़ि अछि, मिथिला में सुनैत छि जेकतेको पोखड़ि दैत्यक खूनल अछि एकरो सम्बन्धमें कियो - कियो बजैत छथि परन्तु स्पष्ट नहि. ईपोखड़ि मिथिलाक कतेको विशाल पोखड़ि में सँएक अछि. करीब २० एकड़ जकर खाता नम्बर ३७७ आ खेसरा नम्बर ९९३ ई कहिया केना पंजीकृत भेल से त' सर्वे कार्यालय सँ पता कराय पड़त. ई बात कोन समय के अछि से एखन धरी स्पष्ट रूपे ज्ञात नहि. ओना लोकानुकूल एही घटना के बाद एही गामक नाम नागदह पड़ल. एही मान्यता के आधार मानैत जे ई पूर्ण रूपे नागडीह अछि. वर्तमान में नागदह अछि अर्थात नागक डीह.इ बात सत्य अछि जे एही गाम में नागक संख्या बहुत छल आ अछि हम अपने साक्षात् कतेको दिन नागकेँ जोड़ खेलाइत देखने छी.जेना स्वर्गीय डॉ० सुभद्रा झा अपन एक गोट पुस्तक में लिखने छथि ताहि अनुकूल नागदह नाम सँ पहिने कदाचिद एही गामक नाम मालगढ़ छल. तैं ई कहबा में कनमो मात्र अतिश्योक्ति नहि होयबाक चाही, जे जहियासँ गामक नाम नागदह पड़ल ताहि समयसँ ई पोखड़ी उद्भव अछि. कदाचिद कहीं एहन नै होई जे नागदह गामक उम्र ई पोखड़ी संग जुड़ल हो.
एक महातिचारक अन्त भेला पर शुद्धिक समय विकराल महा अकाल पड़ल छल. सौराठ सभामें आगत ब्राम्हण लोकनकिकें ग्रासक कोनोटा व्यवस्था नहि करबाक परिस्थितिमें महाराज माधवसिंह सदिच्छाक अनुसार प्राप्त स्मरणीय मोदी झा समस्त सभैताक भोजनक व्यवस्था कएल. तथा हुनके इच्छानुसार ओहि साल सभा सौराठ में नहि लगाए नागदहमे पोखड़िक पुवरीआ भीड़ पर लगाओल गेल, इ बात हमरा स्वर्गीय डॉ सुभद्रा झा कहने छलथि.
नागदहक पोखड़ी ओहि परोपट्टा में सबसँ विशालपोखड़ि अछि. सुनैत छी, एही पोखड़ि सँ पैघ'बभनदई' बासोपट्टीक पोखड़ि अछि. नगदहकपोखड़ि के करीब २० वर्ष पहिने चारु कात भीड़छल,परन्तु आजुक समय में प्रायः चारु कात घरआँगन अछि आ विस्तृत भेल जा रहल अछि. एहीपोखड़िक जलक स्रोत दू टा थिक, एक त प्राकृतिकरूपे वर्षा आ दोसर कमला सँ निकलल नहर. ओहिमें आयल बाढ़ि सँ नहरक माध्यम सँ एहीपोखड़िक जलाशय उम-डाम भ जाईत अछि. तदोपरांत बाढ़िक खतरा नागदह पर नहि पड़ैत छैक,गामक आवासीय भागक भूमि उँचस्थ छैक.एकटा समय छल जखन पोखड़िक जलाशय कम भ' जाइत छल , गामक गरीब वर्ग लोकनिथोड़ेक -थोड़ेक पोखरिक जगह छेक ओहि में जीविकाक लेल मडुआ आ समयानुसारे किछु -किछुउपजाबैत छलाह.
बलाइनक मलाह लोकनिकें लेल ई पोखड़िजीविकोपार्जनक प्रमुख माध्यम छलनि. पोखड़िदेखबा में कोनो विशाल महानदीसन बुझना जाइतछल. सालोभरी मलाह लोकनि जाल आमहाजालसँ पोखड़ि सजाऔने रहैत छलाह.कखनोमलेडिया साफ अभियान त कखनो माँछ मारलजयबाक इंतजाम.
भरिदिन गामक बूढ़-बुजुर्ग,युवा, बच्चा पोखड़ि मेंनहाइत आ चुभकैत रहैत छलाह. माल - जाल सेहोपोखरिक शोभा बढ़ाबईत रहैत छल. आइयो धरिगामक विवाह,उपनयन,मुंडन आ शुभकृत्य पोखड़िसँ जुड़ल कर्म एही पोखड़ि सँ होइत अछि. कदाचिद नागदह पोखड़िक उद्भव सँ एखन धरि गामक लोककेँ सम्पूर्ण पोखड़ि सँ सम्बंधित कार्यएही पोखरी सँ पूर्ण होइत आएल अछि.
इ पोखड़ि नागदह लेल सदा शुभ आ शुभाशीष दैतरहैत छथि. ग्राम देवता, स्थान देवता आ नागदेवता सदा अपन एही ग्रामीण पर स्नेह बनेने रहैत छथि. एही पोखरिक दक्षिण-पश्चिम कोन मेंभव्य नागनाथ महादेवक मन्दिर सेहो स्थापितअछि. जकर विधिवत स्थापना १९९८ मेंभेल,यदपि शिवलिंग आ स्थान बहुत पहिने सँओहिठाम छल.
पोखड़िक बर्तमान हालात कहबा सुनबा योग्य नहिअछि. जाहि पोखड़िक देख - भाल कतेको सौ -साल सँ नहि भेल हो तकर हाल कि कहल जा सकैछ ? ई त मात्र सोचलापरान्त मानसिक पटल परआवीगेल होयत. कहियो कोनो सरकार एही पोखड़िकें जीर्णोद्धारक वास्ते डेग नहि उठेलथि. एहनास्थितिमें पोखड़िक गहराई कम भेनाइ त स्वाभाविके थिक. पोखड़ि प्रायः अपन रकवा में ३० % (तीस भाग ) भरि चुकल अछि,आ कतेक शीघ्र भरि जाएत से कहल नहि जा सकैछ, कारनअतिक्रमण बहुत जोर शोर सँ ' रहल अछि. जे लोक जाहि दिशा में छथि ओ ओहि भाग पोखड़िभरनाई शुरू क' चुकल छथि, इ कार्य युद्धस्तर सँ ' रहल अछि. कारन इ पोखरिक गिनती किनको व्यक्तिगत नहि अपितु सरकारी में होइत अछि, तै रोकत के, बाजत के ? इ थिक वर्तमानमें नागदहक पोखड़िक स्थिति.
मिथिला क्षेत्र में बिहार सरकारक उपेक्षा सतत रहल अछि, परन्तु एही दिशा में मिथिलाकविद्वतजनक आँखि प्रायः एखनो धरी बन्न अछि. जौं अपन आँखि नहि फूजल रहत त दोसर सँकि आस ? मिथिलावासी लोकनि सँ आग्रह करैत छी जे अपन धरोहर के बचाबक बास्ते हम सबआगा बढ़ि, नहि त' ओ दिन दूर नहि जखन हमर सभक आदि गुरु बाबा विद्यापतिक लिखितपंक्ति ' पग पग पोखड़ि पान मखान ,सरस बोल मुस्की मुस्कान' भविष्य में झूठ सावित भ'जाएत. कारन जखन पोखड़ि ए नहि त’ मखान कतए सँ ? अस्तु
संजय कुमार झा 'नागदह '
दिनांक : २० /१२/ २०१३
दिल्लीफोन : ८०१०२१८०२२
सदस्यता लें संदेश (Atom)


c: text/html

text:
सर्जिकल स्ट्राइक पर देश केँ भीतर सेहो राजनीति शुरू भ' गेल अछि। कांग्रेस मोदी सरकार पर आँगुर उठायब शुरू केलन्हि तेँ दिल्ली केर मुख्यमंत्री अरविन्द केजरीवाल सरकार सँ ऑपरेशन केर सबूत सामना आनबाक लेल कहला। जवाब म' बीजेपी सवाल उठबै बला पर देशक सेना पर भरोसा नै करबाक आरोप लगौलनि। आम आदमी पार्टी केँ नेता संजय सिंह कहला कि केजरीवाल केर साफ मंशा सँ कायल गेल अपीलक बीजेपी बेबात राजनीतिकरण कएलन्हि।
कांग्रेस नेता पी चिदंबरम केर बयान आयल कि सरकार सर्जिकल स्ट्राइक केर श्रेय लेलन्हि, लेकिन आब सबूतक मांग के जवाबक इंतजार अछि। ओतहि कांग्रेस के एक आर नेता संजय निरुपम एक बेर फेर सर्जिकल स्ट्राइक पर सवाल ठाढ़ केलाह आर भारत सरकार सँ ऐहिक सबूत मांगलाह। एमहर, केंद्रीय मंत्री रविशंकर प्रसाद अरविंद केजरीवाल केर टिप्पणी क' दुर्भाग्यपूर्ण बतौलन्हि।

robotstxt: allowed

filter: keep


text:
नवका- पुरनका लेख सर्च करु...
ट्रेनक नंबर बदलल...
सोमदिन 20 दिसंबर सं ट्रेनक नंबर बदलि जा रहल अछि. अखन ट्रेनक नंबर चारि अंकक अछि. 20 तारीख सं ई पांच अंकक भ जाएत. असल मे दिन पर दिन ट्रेनक संख्या बढ़ल जा रहल अछि आओर चारि अंक के नंबर के कारण नवका ट्रेनक नंबर देबय मे दिक्कत आबि रहल अछि.
अखन देश मे करीब साढ़े सात हजार एक्सप्रेस आओर करीब ग्यारह हजार पैसेंजर ट्रेन चलैत अछि. अखन चारि अंक वाला 7518 ट्रेन अछि. पैसेंजर ट्रेन तीन अंक वाला अछि. आब सभ ट्रेन चाहे ओ एक्सप्रेस होए आ पैसेंजर पांच अंक के भ जाएत.
एक्सप्रेस ट्रेन के नंबर के पहिने अखन 1 जोड़ि देल जाएत जखन कि हॉलीडे स्पेशल ट्रेन के पहिने 0 लागत. पैसेंजर ट्रेनक पहिने 5 लागत... एहिना किछ आओर संख्या 6 आओर 7 ट्रेन-जोन के हिसाब सं जोड़ल जाएत. यात्रा पर निकलय सं पहिने अपन ट्रेन नंबर नीक सं देख लेब.
दरभंगा...समस्तीपुर...जयनगर...सीतामढ़ी सभ रूट के पैसेंजर ट्रेनक नंबर बदलि गेल अछि. एम्हर के पैसेंजर ट्रेन जे पहिने तीन नंबर के छल ओकर शुरू मे 55 जोड़िs क पांच अंक के करि देल गेल अछि. बाद के नंबर सेहो बदलि गेल अछि.
जेहि ट्रेनक रिजर्वेशन 20 तारीख के बाद केर अछि ओ पहनहिं पांच नंबर सं टिकट देल गेल अछि. कोनो दिक्कत होए त 139 पर फोन क जानकारी ल सकय छी. प्लेटफॉर्म पर पहुंचला के बाद पूछताछ खिड़की सं सेहो पता करय के कोशिश करि लेल करब. नीक रहत.
सदस्यता लें टिप्पणियाँ भेजें (Atom)


text:
हाईकोर्ट देलक राज्य सरकार के शीघ्र कानून बनाबय के आदेश
मणिभूषण राजू
पटना । पटना हाईकोर्ट राज्य में पॉलिथीन इस्तेमाल संगहि निर्माण पर सेहो रोक लगेबाक आदेश देलक अछि। पूर्ण प्रतिबंध के संग राज्य सरकार के शीघ्र कानून बनेबाक आदेश सेहो देलक। संगहि एकरा स्वच्छ भारत अभियान सँ जोड़य लेल कहलक। कोर्ट कहलक कि एहि संबंध में बनयवला कानून में जुर्माना संग दण्ड के सेहो प्रावधान कयल जाए।
मुख्य न्यायाधीश न्यायमूर्ति एम आर शाह आ न्यायमूर्ति डॉ. रवि रंजन के खंडपीठ सोम दिन एहि मामला पर सुनवाई कयलथि। कोर्ट कहलक कि सबटा मंदिर में पॉलिथीन पर प्रबंध लगेबाक चाही। संगहि गंगा किनार पर सेहो पॉलिथीन प्रतिबंधित होबाक चाही। पॉलिथीन के निर्माण आ इस्तमाल पर प्रतिबंध हेबाक चाही न कि केवल इस्तमाल पर। एहि बारे में बनयवला कानून में जुर्माना संग दंड के सेहो प्रावधान होबाक चाही। एहि पर सरकार के तरफ सँ कहल गेल कि केवल राजधानी क्षेत्र में प्रतिबंध लागय मुदा देहात क्षेत्र के छूट देल जाए। अहिपर कोर्ट कहलक कि दूनू क्षेत्र के एकसमान देखबाक चाही।
सबटा शहर में लागय प्रतिबंध : कोर्ट कहलक कि शहरी आ ग्रामीण क्षेत्र की होईत अछि? की ग्रामीण क्षेत्र के लोक लोक नहिं होई छथि? केवल शहरी क्षेत्र के लोक के पॉलिथीन सँ खतरा अछि की? बाकी क्षेत्रक लोक के खतरा नहिं अछि की? कोर्ट त एतय तक कहलक कि बिहार राज्य में मात्र पटने टा शहर नहिं अछि आर बहुत शहर सेहो अछि।
पॉलिथीन सँ जाम होईत अछि नाला : पॉलिथीन के बहुतरास दुष्प्रभाव अछि। लोक नाली में पॉलिथीन फेकय छथि जहि सँ नाली जाम भय जाईत अछि। एहि सँ बरसात में अनावश्यक जल जमाव के समस्या उत्पन्न होईत अछि। सड़क पर फेकल पॉलिथीन खाकय जानवर बीमार भय रहल अछि। गंगा में पूजन सामग्री पॉलिथीन संग फेकला सँ प्रदूषण बढ़ि रहल अछि।
उत्तरप्रदेश, छत्तीसगढ़, उत्तराखंड, सिक्किम, दिल्ली, हिमाचल प्रदेश, पंजाब, हरियाणा, राजस्थान, मध्यप्रदेश, महाराष्ट्र, कर्नाटक, त्रिपुरा, अरुणाचल प्रदेश, नागालैंड आ जम्मू-कश्मीर में पॉलिथीन पूरा तरह सँ बंद अछि।


text:
मंच केर अध्यक्षता वरिष्ठ मिथिलाराज्य आंदोलनी श्री मनोज झा जी केलैन्ह, मंच संचालन केर भार हमरा भेटल छल। मंच सँ उपस्थित मैथिल के श्री अनिल अजनबी, श्री रामसेवक मुखिया, श्री दुनिलाल यादव (सहरसा), श्री भगवत यादव, श्री कमलेश मिश्र, श्री आनंद झा, श्री शरत झा , श्री रंजीत लाल दास, श्री संतोष झा जी, श्री बीरबल यादव जी आ श्री मनोज झा जी संबोधित केलैन्ह। आयोजन् के अंत में श्री रामबाबू सिंह जी अपना स्वरचित मैथिलि कविताक गायन के सँग उपस्थित समस्त मैथिल के धन्यवाद दैत धन्यवाद ज्ञापण सँ रैलिक समापन केलैन्ह।
कार्यक्रम के शुरुवात, मंगोलपुरी मे भेल एकटा मैथिल के दुर्घटना मे भेल मृत्यु (जे की रैली स्थल पर एबाक लेल आश्वस्त केने छलाह) पर शौक व्यक्त करैत दू मिनट के मौन धारण सँ भेल।
ताहि के बाद मिथिलाराज्य सँ जुड़ल मुद्दा पर बहुतो उपरोक्त व्यक्ति सभ चर्चा केलैन्ह। मिथिलाक सांस्कृतिक धरोहर, ऐतिहासिक धरोहर, आर्थिक ओ शैक्षिक विपन्नता क् सँग सँग आन्दोलनि मे सर्वजातीय ओ सर्व वर्गीय भागीदारी पर विस्तार पूर्वक वक्ता सभ चर्चा केलैन्ह। बीच मे पुणः एकबेर बेनीपट्टी मे भेल बस दुर्घटना मे मृत व्यक्ति सभ लेल दू मिनट के मौन धारण ओ शोक प्रगट काएल गेल।
कैल्ह के रैली मे लगभग 60 सँ बेसी प्रतिशत युवाक भागीदारी, 70 सँ बेसी प्रतिशत नव लोक के भागीदारी आ ओहू सँ महत्वपूर्ण जे 50 प्रतिशत सँ बेसी लोक सहरसा, सीतामढ़ी, मधेपुरा, खगड़िया ओ सुपौल के छलाह जे आइतक के हमरा पछिला चारि बरखक अनुभव मे पहिल बेर देखल। रैली मे पहिल बेर ओहि वर्गक भागीदारी बढ़ि चढ़ि के देख मन हर्षित भेल जे वर्ग आई तक आंदोलन सँ दूर रहला। मुल्लाह (मुखिया), पासवान, खतबे, यादव,मंडल, शर्माक सँग सँग किछु मैथिल मुसलामनक भागीदारी हमरा सब सँ बेसी आकर्षित केलक।
इ सफल रैली मुख्य रूप सँ पछिला 3-4 महिनाक मेहनत के देन छी। दिल्लीक बहुत रास जगह पर मैथिल के घरे घर जाकS #मिथिलाराज्य क् मुद्दा सँ अवगत करेनाए अहि रैलिक सफलताक कुञ्जी थिक। तीन सँ चारि हजार लोक तक मुद्दा के पहुचेनाइ आ ताहि में दस सँ पंद्रह प्रतिशत लोकक् उपस्थिति हमरा सभ के लेल एकटा सिख आ नव अनुभव रहल जे कतेक लोकक भीर जुटानी लेल कतेक लोक तक मुद्दा पहुचेनाइ जरुरी अछि।
अहि सफल आयोजन के लेल नेतृत्व कर्ता श्री बीरबल यादव जी क् सँग सँग श्री रंजीत लाल दास, श्री मनोज झा जी, निगम पार्षद कल्पना झा जी, भगवत भैया, राम सेवक मुखिया जी, राजेश मुखिया जी, दुनिलाल यादव जी, अमलेश मंडल जी, अरुण शर्मा जी, लाल बाबु यादव जी, शरत भैया, कमलेश भैया, आनंद भाई, सुरेंद्र जी, मुकेश जी, राम बाबु जी, हेमन्त जी, विजय यादव जी क् सँग सँग हम्मर समस्त युवा साथी मनीष मिश्र, बैजू बावरा, मोहन राज झा, सुनील आर्य, मुकेश मिश्र, संजय मेहता, शत्रुघ्न यादव, रामु मंडल, चंदर यादव, मो. शफीक, राम विलास यादव, अमर यादव ओ अन्य समस्त साथी गण के ह्रदय सँ आभार, धन्यवाद। सब सँ बेसी धन्यवाद ओहि समस्त समान्नित मैथिलगण के जे शुरू सँ लकय अंत धैरि रैली मे डँटल रहला आ अपना भागीदारी ओ उपस्थिति सँ आन्दोलनक बढैत मजगुति दिस इशारा देलाह। हमरा सभक हौसला बढ़ेला। ओहि समस्त मैथिलगण के ह्रदय सँ नमन, आभार।
जय मिथिला। जय् जय् मिथिला।


text:
लाल सागर
लाल सागर (अङ्ग्रेजी: red sea) हिन्द महासागरमे नुनिला पानीक एकटा खाडी अथवा ताल छी। ई अफ्रीका आ एसिया महादेशक मध्यमे स्थित अछि। ई सागरक सिमाना दक्षिणमे बेबल मनदेव आ अदेनक खाडीसग अछि। उत्तरमे सिनै पेनिन्सुला (Sinai Peninsula), अकाबाक खाडी आ स्वेजक खाडी (स्वेज नहरक नेतृत्व करैत) अछि।
लाल सागरक सतहक क्षेत्रफल अनुमानतः ४३८,००० किमी² (१६९,१०० मी²) अछि। एकर लम्बाई लगभग २२५० किमी (१३९८ मी) अछि आ बहुत फराकिलला भेल ठाउँक चौडाई ३५५ कि.मी. (२२०.६ मी) अछि। एकर अधिकतम गहिराई २२११ मी (७२५५ फीट) मध्यमे अछि , आ एकर औसत गहिराई ४९० मी (१,६०८ फीट) अछि।


text:
नवका- पुरनका लेख सर्च करु...
मिथिला-मैथिल गौरव
गजानन बाबू गामक प्रतिष्ठित... अवकाश प्राप्त शिक्षाविद छथि. अवकाश प्राप्त भेलाक पश्चात शहर छोड़ि, गामक स्थायी निवासी भऽ गेलाह संगहिं हुनके दलान पर चलय वला प्रायः अस्थायी चौपालक स्थायी सदस्य सेहो. बैसारी मे गजानन बाबू भरि दिनक अखबारी सूचना आ रेडियो-समाचारक आधार पर प्राप्त ज्ञान केँ साँझ होइतहिं, गामक लोकक बीच बँटनाय शुरू कऽ दैत छथि. श्रोताक संख्या बढ़य ताहि खातिर सुननिहारक वास्तें बेसी काल तमाकू आ अंतिम में एक बेर चाय केर इन्तजाम गजानन बाबूक तरफ सँ मुफ्त.
ओना तऽ गजानन बाबू अनेक भाषाक जानकार छथि, मुदा मातृभाषा मैथिली केर प्रति बिशेष आग्रह. बेसी काल लोकक बीच में बजैत छथि - आजुक धिया पुता आब तऽ घरो मे मैथिली बजनाय छोड़ि देलक. कनिये दिनक खातिर शहर टा गेल कि बनि गेल अंग्रेज, पहिरनाय ओढ़नाय सब ओहने. ततेक अंग्रेजिया स्कूल खुलि गेल अछि जे सब अपना-अपना बच्चा केँ ओही स्कूल मे ठूसि रहल छथि अंग्रेज बनेबाक वास्तें. कोना होयत मैथिलीक विकास? मैथिली आब घरो मे बचती की नहि? आदि... आदि "आर्ष वचन" सँ समस्त चौपालक लोक केँ बेसी काल तृप्त करैत छथिन्ह.
अंतरराष्ट्रीय मैथिली परिषदक एक कार्यक्रम गाम मे आयोजित भेल. किछु पदाधिकारीगण बाहरो सँ एलाह. गामक किछु मातृभाषा प्रेमी लोक सेहो जमा भेलाह. कार्यक्रम अस्थायी चौपाल यानि गजानन बाबूक दलाने पर आयोजित छल. गजानन बाबूक गामक लोक पर खूब प्रभाव छल. आय तऽ बाहरो सँ अतिथिगण आयल छथिन्ह तऽ नाश्ता आदिक प्रबंध सेहो होयत, इ सोचि बहुत गामक लोक सभा मे जमा भेलाह.
कार्यक्रम शुरू भेल. गजानन बाबूक मातृभाषा-प्रेम वाणी सँ फूटि पड़ल. पुरनका कैसेट बाजय लागल - आजुक धिया पुता घरो मे मैथिली नहि बाजि "मम्मी डैडी" बाजय छथि... मैथिली बाजब अपमान बुझै छथि -------- आदि आदि. लोक सब ध्यानमग्न भऽ सुनि रहल छथि. ताबत धरि एक सात आठ सालक बचिया अचानक दलान पर आबि गजानन बाबू केँ संबोधित करैत बाजल - "ग्रैंड पा ग्रैंड पा, आपको जरूरी काम से अंदर बुलाया जा रहा है." एतबा सुनतहि अतिथिगण सहित गामक लोक सेहो गुम भऽ गेलाह संगहि गजानन बाबू केँ काटू तऽ खून नहि. मातृभाषाक प्रति नकली अनुरागक पोल खुलि गेल. आखिर कथनी करनी के इ अन्तर कहिया तक?
-श्यामल सुमन
लेखक परिचय : ई रचना छनि श्री श्यामल किशोर झा जीक. ओना श्यामलजी लेखन क्षेत्र मे श्यामल सुमन के नाम सं प्रसिद्ध छथिन्ह. मूलरूप सं चैनपुर, सहरसा निवासी श्यामल सुमन जी विद्युत अभियंत्रण मे डिप्लोमा कs वर्तमान मे टाटा स्टील, जमशेदपुर मे प्रशासनिक पदाधिकारी के रूप मे अपन योगदान क रहल छथिन्ह. श्यामलजी स्कूल-कॉलेजक जमाना सं लिखि रहल छथिन्ह.. हिनकर कविता... गीत- ग़ज़ल... हास्य-व्यंग्य देशक तमाम पत्र- पत्रिका मे छपैत रहैत अछि. हिनका अहां सभ स्थानीय टीवी पर सेहो देखने आओर रेडियो पर सुनने होएब. हिनकर हिन्दी मे एकटा गीत ग़ज़ल के संकलन जल्दीए किताब के रूप मे बाजार मे आबय वाला अछि.
1 टिप्पणी:


text:
अहांक पास पत्रकार बनय लेल बड़ नीक मौका अछि.
देश के प्रतिष्ठित अखबार अमर उजाला अहां के द रहल अछि पत्रकार बनय के मौका.
बस अहां मे पत्रकारिता के लगन होबाक चाही... पत्रकार बनय के
लगन होबाक चाही.
अगर अहां बीए...बीएससी आ बीकॉम छी आओर अहांक उम्र 23 साल सं कम अछि तं अहां एहि लेल योग्य छी.
पत्रकार बनय लेल सभ सं जरूरी होएत अछि देश-दुनिया...गाम-घर के घटनाक्रम पर नीक पकड़. अहांक जनरल नॉलेज दोसर सं बेहतर होबाक चाही.
अहांक लेखन एहन होबाक चाही जे लोक के ओकरा पढ़ल लेल विवश करि देए.
चूंकि आई-काल्हि अखबार-टीवी केर सभ काज कंप्यूटर सं होएत अछि ओहि लेल अहांक कंप्यूटर ज्ञान सेहो नीक होबाक चाही.
आई-काल्हि केर ऑर्कुट...फेसबुकक इंटरनेटक दुनिया मे कंप्यूटर पर अहांक हाथ मंजले होएत.
अमर उजाला एहि लेल अहांक ऑनलाइन टेस्ट लेत ओकर बाद इंटरव्यू लेल बुलाएत.
पास भेलाह पर अहां के एक साल धरि पत्रकारिता के ट्रेनिंग देल जाएत. ई ट्रेनिंग मुफ्त मे अछि.
एतबे नहि एहि एक साल ट्रेनिंग के दौरान अहांके पाई सेहो देल जाएत.
अगर अहां नीक सं कोर्स पूरा करि लेलहुं तं अहां के अमर उजाला मे नौकरी लगि जाएत.
पत्रकार बनय लेल ई बड़ नीक अवसर अछि.अगर कनिओ लगाव अछि तं एहि मौका के नहि छोड़ु.
अप्लाई करय लेल फॉर्म अहां एहि लिंक के क्लिक करि डाउनलोड करि सकय छी.
आओर हां अप्लाई फॉर्म के संग 300 शब्द केर एकटा लेख जरूर भेज देब.
अप्लाई करय के अंतिम दिन अछि 30 अक्तूबर 2011.
अहां अपन आवेदन एहि पता पर भेज सकय छी:-
अमर उजाला पब्लिकेशन्स
सी-21, सेक्टर-59
नोएडा - 201301


text:
मिथिलाक पहिचान पान-मखान आ उपर सं टुकुर तकैत पूर्ण चानक संग नानाविधि ओरियान केर पावनि कोजगरा सं नवविवाहितक सफल गृहस्थजीवनक आकांक्षा जुडल अछि. पूनम केर राति मे अरिपन पडल आँगन केर चुहचुहिए अलग रहैत छैक. आसिन पूर्णिमा कें मनाओल जायवला कोजगरा मे वर केर चुमान माय- पितियानि, दीदी-भाउज ओ पीसी-मौसी द्वारा कायल जाइत अछि. एकर संगहि बाबा-काका, बाबू-भैया सभ द्वारा दूभि-अच्छत देल जाइत अछि. वर गोसाउन सहित जेठ परिजन सं आशीष ल' गृहस्थ जिनगीक सफलता केर कामना करैत छथि.
वरक सासुर सं डाला अबैत अछि जाहि मे धान, दूभि, मखान, पानक ढोली, नारियल, केरा, सौंस सुपारी, यज्ञोपवीत, लौंग, इलायची, चानिक कौड़ी, दही, मधुर सजा क' राखल रहैत अछि. सामग्री सभ पौती सभ मे राखल रहैत अछि जे मिथिलाक हस्तकला केर उत्कृष्टता प्रदर्शित करैत अछि. पहिने पौती सभ सं लोक कनियाक लूड़ि-व्यवहारक अंदाज लगबैत छल. वरक चुमान सासुर सं आयल दूभि-धान सं होइत अछि. सासुरे सं आयल पान-मखान ओ मधुर बाँटल जाइत अछि. लछमी केर आह्वान मे लोक भरि राति जगैत अछि. मान्यता छैक जे शरद पूर्णिमाक राति आकाश सं अमृत वर्षा होइत अछि. राति भरि जगबाक लेल कौड़ी खेलबाक प्रथा रहल अछि. ओना कोजगरा केर विधि मे वर अपन सार संग कौड़ी खेलैत छथि. तखन बेस हंसी-ठिठोली केर माहौल रहैत अछि. आइ-काल्हि कोजगरा केर राति अनेक ठाम सांस्कृतिक कार्यक्रम आयोजित कयल जाइत अछि. कोजागरा नव विवाहित केर बियाहक बाद पहिल आसिन पूर्णिमा कें होइत अछि.
भनहि कोजगरा नवविवाहित केर पर्व अछि मुदा एहि मे समूचा गामक लोक उत्सवक आनद लैत अछि. एहि मे सभ जाति वर्गक लोक सामान रूप सं भाग लैत छथि. मिथिला मे जातीय समरसता केर नीक उदहारण अछि कोजगरा.
(मिथिमीडिया डेस्क)
Tags: पावनि-तिहार


text:
अभिनय, निर्देशन, गायन, संगीत तकनीकी, लेखन जेहन प्रमुख क्षेत्रमे बहुत रास युवा मैथिल प्रतिभा अपन धकगर उपस्थितिसं बॉलीवुड आ टेलीविजनक क्षितिज पर जगमगा रहल छैथ आ कैकटा युवक मायानगरीमे संघर्षरत आ प्रयासरत छैथ। नॄत्य क्षेत्रमे एहने एकटा प्रतिभाशाली उदीयमान मैथिल सपूत छैथ शरद कुमार झा जेकि डांसिंग कलासं बॉलिवुडमे अपन पहिचान बनबैमे सफ़लताक दिस अग्रसर छैथ।
17 मार्च जन्मदिन विशेष :: Sharad Jha :: शरद झा
मूलत: मिथिला केर मुजफ़्फ़रपुर जिलाक लदौर गामक रहय बला शरद बॉलिवुडक लगभग सब नामी गिरामी कलाकारक संग डांस क’ चुकल छैथ । मायानगरीमे बिना कोनो सहयोगके डांसिंग क्षेत्रमे अपन नृत्य अभिनयक याट्रा क्रममे हुनका बड्ड संघर्ष करय पड़लनि आ अन्तत: अपन प्रतिभा बलबूते सफ़लता प्राप्त कायलनि अछि आ एकटा फ़ुलफ़्लेज्ड कोरियोग्राफ़रक रुपमे अपन एकटा फ़राक पहिचान बनबै लेल प्रयास क’ रहल छैथ। बीकॉम ग्रेजुएट शरद 2007सं बॉलिवुडमे अपन पएर जमौने छैथ आ सिने डांसर्स एशॊसियेशन(बॉलिवुड) केर अहम सदस्य छैथ । बहुत कम समयमे शरद झा स्टार गोल्ड अवॉर्ड्स 2006-07, स्टार परिवार अवॉर्ड्स 2012, आइफ़ा अवॉर्ड्स 2012 (सिंगापुर), बिग बॉसमे डांस परफ़ॉर्मेंस सहित बहुत रास हिन्दी फ़िल्ममें अपन नॄत्य कलाक प्रदर्शन क’ चुकल छैथ। संगहि देश- विदेशमें कैकटा एड शूट सेहो केने छैथ। “दोस्ताना”, “यमला पगला दीवाना 2”, “बेशरम”, “मेरे ब्रदर की दुल्हिन”,”गुन्डे”, “डु नॉट डिस्टर्ब”, “आगे से राइट” , ” जय हो” आदि फ़िल्ममें हिनक डांस देखल जा सकैत अछि। एहन मैथिल प्रतिभाकें नमन आ बहुत रास शुभकामना ।


text:
> विद्यापति-महादेव केर सम्बन्ध आ श्रद्धाक मिलन
कलकत्ता. विद्यापति कें स्मरण मे मैथिलानी द्वारा कलश यात्रा अपन आप मे एक उदहारण प्रस्तुत करैत अछि. मिथिला मे विद्यापति आ उगना महादेवक प्रत्रि लोक मे कतेक श्रद्धा छैक से उजागर होइत अछि प्रवासी मैथिलानीक कलश यात्रा मे. सभ साल महानगरक गिरीश पार्क सं बड़ाबाजारक बीच सं मैथिलानीक विशाल जुलूस निकलैत अछि आ बाबा भूतनाथ मंदिर धरि जाइत अछि. जुलूस मे विद्यापति-उगना सम्बन्ध मे प्रचलित कथाक अनुसार झाकी सेहो बनाओल रहैत अछि. एहि दिन मैथिली गीत संगीत सं गुंजायमान रहैत अछि मध्य कोलकाता. मिथिला विकास परिषद् केर राष्ट्रिय अध्यक्ष अशोक झा जनओलनि जे मिथिला महिला महिला मंचक आयोजनक ई नवम वर्ष अछि. २ दिसम्बर २०१२ प्रातः ९ बजे सं गिरीश पार्क मे अवस्थित विद्यापति केर प्रतिमा लग सँ गँगाँजल सं भरल कलश लय माय-बहिन द्वारा शैल झा केर नेतृत्व मे यात्रा होयत जे हुगली तट पर अवस्थित भूतनाथ मंदिर धरि जायत.
कलकत्ता. विद्यापति कें स्मरण मे मैथिलानी द्वारा कलश यात्रा अपन आप मे एक उदहारण प्रस्तुत करैत अछि. मिथिला मे विद्यापति आ उगना महादेवक प्रत्रि लोक मे कतेक श्रद्धा छैक से उजागर होइत अछि प्रवासी मैथिलानीक कलश यात्रा मे. सभ साल महानगरक गिरीश पार्क सं बड़ाबाजारक बीच सं मैथिलानीक विशाल जुलूस निकलैत अछि आ बाबा भूतनाथ मंदिर धरि जाइत अछि. जुलूस मे विद्यापति-उगना सम्बन्ध मे प्रचलित कथाक अनुसार झाकी सेहो बनाओल रहैत अछि. एहि दिन मैथिली गीत संगीत सं गुंजायमान रहैत अछि मध्य कोलकाता. मिथिला विकास परिषद् केर राष्ट्रिय अध्यक्ष अशोक झा जनओलनि जे मिथिला महिला महिला मंचक आयोजनक ई नवम वर्ष अछि. २ दिसम्बर २०१२ प्रातः ९ बजे सं गिरीश पार्क मे अवस्थित विद्यापति केर प्रतिमा लग सँ गँगाँजल सं भरल कलश लय माय-बहिन द्वारा शैल झा केर नेतृत्व मे यात्रा होयत जे हुगली तट पर अवस्थित भूतनाथ मंदिर धरि जायत.
(Report: मिथिमीडिया ब्यूरो)
Tags: हालचाल


text:
।। अक्षर-परिचय : उपेन्द्रनाथ झा 'व्यास'।।
अ : अटकन-मटकन खेल खेलाउ
आ : आम बीछि गाछी सँ लाउ
इ : इचना माँछक साना होइछ
ई : ईटा सँ घर महल बनैछ
उ : उचकुन केँ चुल्हा पर देखू
ऊ : ऊसर खेत मे गोबर फेकू
ऋ : ऋषि-मुनि केर एक समाज
लृ : लृ-लृ सँ कोनो ने काज
ए : एक पहिल गिनती केँ मानू
ऐ : ऐना एक कतहु सँ आनू
ओ : ओल बहुत कबकब अछि माइ
औ : औटल पानि बहुत सुखदाइ
अं : अंगा हमर छोट भ' गेल
अः : अः धन हमर चोर ल' गेल
क : ककबा सँ अहाँ सिटू केश
ख : खटरलाल केँ लगलनि ठेंस
ग : गदहा होइयै पशु मे बूड़ि
घ : घड़ी अधिक छूनहि सँ दूरि
च : चलू सभ मिलि देखब नाच
छ : छः टाका मे किनलौं साँच
ज : जल मे बहुतो जीव रहैछ
झ : झट द' करब नीक नै होइछ
ट : टटका जल सँ खूब नहाउ
ठ : ठकक संगमे पड़ी ने बाउ
ड : डमरू डिम-डिम बजबी आनि
ढ़ : ढ़कर-ढ़कर नहि पीबी पानि
त : तरबा मे नै होइयै केश
थ : थरथर काँपथि डरे धनेस
द : दही-चूड़ा मे गारू आम
ध : धन्य छलाह भरत ओ राम
न : नरक जायब जँ करबै पाप
प : पड़ा-पड़ा कटतौ ओ साप
फ : फटक लगाक' बाहर भेल
ब : बड़'द केँ चरब' ल' गेल
भ : भरत नाम पर अछि ई देश
म : महाराज कहबथि मिथिलेश
य : यश भगवानक अपरम्पार
र : रमा सँग जे करथि विहार
ल : ललका धोती पहिरू बाउ
व : वन मे एसगर अहाँ ने जाउ
श : शठ रावण केँ मारल राम
ष : षड्मुख सुर सेनापति नाम
स : सभ सँ पैघ थिका भगवान
ह : हम सब करी हुनक गुणगान
क्ष : क्षत्रिय ऊपर रक्षाक भार
त्र-ज्ञ : त्र-ज्ञ पढ़ि बस अक्षर पार


text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jagdanandjha@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
शुक्रवार, 2 मार्च 2012
*+* गजल *+*
धुन-ताल कए फुल सँ सजल लिखू , प्रेम करै छी बड अहाँ आ शायरी नै ,
प्रेम प्रगाढ़ हेएत पल-पल लिखू , खुशी- गम संग सब रंग समाजक .
धोरि एक्के घैला मे ताड़क जल लिखू , कल्पना कते दिन टिकतै ,दिल सँ लिखू ,
गामक हवा मे साँस लs गजल लिखू , सबहक मोन मे उठै नव तरंग ,
फाग रंग-अबिर लगा अटल लिखू , बड भेल प्रेम आ शराबक गजल ,
समाज उत्थान लेल भs बेकल लिखू , किछ नव शीर्षक नव शब्द चुनि कs ,
" अमित" नव समाज मे रमल लिखू . . . । । अमित मिश्र


text:
नवका- पुरनका लेख सर्च करु...
कतेक दिन चलत दरभंगाक बस सेवा?
बिहार मे नीतीश कुमार के अएला के बाद माहौल त किछ सुधरल अछि. मुदा अखनो ई हाल नहि कहल जा सकैत अछि जे लोक अपना के पूरा सुरक्षित मानय छथिन्ह. अखनो काफी सुधार के जरूरत अछि. ई जरूर अछि जे कानून-व्यवस्था मे किछ सुधार आएल अछि.
लोक मे एहि विश्वास के जगाबय लेल दरभंगा प्रशासन के तरफ सं एकटा कदम उठाएल गेल अछि. दरभंगा मे एहि बीच राति मे लूटपाट... छीनछान के कइटा घटना भ गेल.एहन घटना दरभंगा स्टेशन पर ट्रेन सं उतरि कs घर जाए वाला लोक के संग बेसि भेल अछि.
अखन दरभंगा स्टेशन पर कइटा ट्रेन राति मे आबैत अछि. कइटा ट्रेन लेट सेहो रहैत अछि जेहि के कारण लोक के नहि चाहितो स्टेशन सं राति मे घर जाए पड़य छनि. स्टेशन सं लोक रिक्शा...ऑटो सं बस स्टैंड आ अपन घर जाए छथिन्ह.
मुदा बीच मे लूटपाट के घटना मे तेजी अएला सं लोक के बीच डर समा गेल छनि. स्टेशन पर रहय...ठहरय के नीक व्यवस्था नहि अछि. सभ प्लेटफार्म पर रोशनी के इंतजाम सेहो नीक नहि अछि. कखनो इजोत कखनो अन्हार. जनरेटर सेहो जेना हुकहुकाइत होए.
दरभंगा स्टेशन पर सुविधा के बड़ कमी अछि. टिकट कटाबय सं आबय-जाए तक. कई बेर त एहन होएत अछि जे दरभंगा-लहेरियासराय के स्थानीय लोक सेहो केहुना स्टेशन पर राति काटि लय छथिन्ह आओर साफ भेलाह पर भोर मे घर जाए छथिन्ह.
ई प्रशासन के लेल सुरक्षा व्यवस्था के नाम पर एकटा बड़का चुनौती अछि. एहि सभ के देखैत दरभंगा मे लोक के राति मे सकुशल घर पहुंचाबय लेल बस सेवा शुरू कएल गेल अछि. ई बस स्टेशन सं राति के 11 बजे सं लsक भोर के चारि बजे तक चलत.
एहि बस के सभ सं पैघ बात ई अछि जे एहि मे पुलिस सेहो रहत. आओर अखन त एहन इंतजाम कएल गेल अछि जे लोक के एहि मे भाड़ा नहि देबय पड़तन्हि. मुदा मुफ्त के चीज बेसि दिन नहि चलैत अछि. ई पुलिस प्रशासन के सोचय पड़तन्हि.
लोक के किछ पाई लगय...किछ भाड़ा लगय ओहि सं इनकार नहि छनि. बस सकुशल घर पहुंचबाक चाही आओर ई सर्विस जारी रहबाक चाही. फेर बस मे पेट्रोल...डीजल लगैत अछि. दू-चारि दिन बाद अहां कहबै जे गाड़ी मे तेल नहि अछि एहि लेल नहि चलत.
ई सर्विस जारी रहय. लोक के एकर सुविधा मिलैत रहय एकरा लेल किराया-भाड़ा लेनाय सेहो जरूरी अछि. राति मे लोक जतय एक्स्ट्रा पाई द ऑटो-रिक्शा सं जाए छथिन्ह ओहन मे एहि मे दू-चारि टका बेसिओ लेल जएतन्हि त लोक के नहि अखरतन्हि.
बस दरभंगा स्टेशन सं खुलि विद्यापति चौक होएत कादिराबाद बस स्टैंड पहुंचत. ओतय सं हसम चौक ...नाका 5...नाका 6...लोहिआ चौक होएत लहेरियासराय टावर चौक ... बेंता चौक होएत फेर सं दरभंगा स्टेशन पहुंचि जाएत. एहिना चक्कर लगैत रहत.
दरभंगा के लोक के लेल ई नीक खबर अछि. आब आराम सं रातिsओ मे स्टेशन पर उतरि घर पहुंचि सकय छी. दोसर ठाम के लोक सेहो बस स्टैंड पहुंचि बस सं घर जा सकय छथिन्ह. मुदा सभ सं पैघ सवाल अछि जे कतेक दिन चलत ई सेवा?
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
विद्यापति मैथिल युवा मंच (वीएमवाइएम), दिल्लीक १५'म सरस्वती पूजनोत्सव विगत बसंत पंचमी दिन सफलतापूर्वक मनाओल गेल. एहि उपलक्ष्य मे संस्था दिस सँ छात्र/छात्रा सभक लेल मारिते रास प्रतियोगिता सबहक आयोजन कयल गेल. जाहि मे कुल ७०० सँ बेसी छात्र/छात्रा सम्मिलित भेलनि. जकर पूर्व चयन संस्था द्वारा पूर्व निर्धारित तिथि दिनांक १५.०१. २०१७ आ २२.०१. २०१७ कें क्रमशः प्रश्नोत्तरी आ नृत्य ओ गायन लेल कयल गेल. एहि अंतर्गत प्रश्नोत्तरी मे कुल २०, नृत्य मे १५ आ गायन लेल ६ छात्र/छात्राक चयन भेल.
तकरा बाद दिनांक ०१ फरवरी २०१७ कें स्वाति अपार्टमेंट पार्क, विनोदनगर मे विधिवत प्रतिमा पूजन,संगीतमय आरती आ प्रसाद वितरण क' आस्थापूर्वक विद्याक अधिष्ठास्ति देवी सरस्वतीक पूजा-अर्चना कयल गेल. अवसर पर संस्था द्वारा प्रतिवर्ष बसंत पंचमीक शुभ अवसर पर बहार होम' बला स्मारिका विमोचित भेल. विदित हो कि ई स्मारिका सभ बेर मातृभाषा मैथिलीए टा मे बहार होइत अछि आ एकरा अन्तर्गत प्रायः मैथिलीक प्रतिष्ठित युवा आ वरिष्ठ साहित्यकार लोकनिक रचना प्रकाशित कयल जाइत अछि.
कार्यक्रम मे वी.एम. वाइ.एम एकेडमी द्वारा छात्र प्रतियोगिताक आयोजन मे अंतिम चयनित छात्रलोकनि जेना प्रश्नोत्तरी मे १२,नृत्य मे अंतिम १, गायन मे ६ आ चित्रकला मे ६ कें पुरस्कृत कायल गेल. छात्र प्रतियोगिताक निर्णायक मंडल मे वंदना झा, रमण कुमार, प्रियदर्शिनी पूजा, विक्रम झा, संजीव, अनुश्री मिश्रा, डॉली झा, कंचन,निधि, मनीषा झा एवं सपना सिंह रहथि.
वी.एम. वाइ.एम द्वारा होम' बला एहि सरस्वती पूजनोत्सव मे अतिथि सम्मानक अन्तर्गत संजय कुमार झा (राष्ट्रीय महासचिव, जदयू), दिनेश सिंह (पूर्व कुलपति,दिल्ली विश्वविद्यालय), सी.एम.झा (चेयरमैन,सी.एम.जे,यूनिवर्सिटी), अशोक झा (अध्यक्ष,मिथिला विकास परिषद,कोलकाता), गोपाल केडिया (चार्टर्ड एकॉन्टेन्ट), अनिल झा (जी.एम. रिलायबल डाटा), नितिन कँवर (चार्टर्ड एकॉन्टेन्ट), निशिकांत ठाकुर (संपादक-शुक्लपक्ष), श्रीमती रूपम झा (नेत्री,आम आदमी पार्टी), एस.एन.झा (रिटायर्ड आइ.ए.एस.) , डॉ. बी.के.झा (चिकित्सक), सुमित कँवर (चार्टर्ड एकॉन्टेन्ट), डॉ. बीरबल झा (चेयरमैन मिथिलालोक एवं एम.डी.ब्रिटिश लिंगुआ), मनोज अग्रवाल (चार्टर्ड एकॉन्टेन्ट) , राजीव झा (महासचिव,नेपाल सद्भावना पार्टी), अनिल कुमार झा (पूर्व उद्योग मंत्री,नेपाल सरकार), बिपिन बिहारी सिंह (नेता,भाजपा), नकुल भारद्वाज (नेता, भाजपा) केँ संस्था दिस सँ सम्मानित कयल गेल. अवसर पर मैथिली पत्रकारिता सम्मानक अन्तर्गत मिथिला दर्शन डॉट न्यूज़क संपादक राहुल राय सम्मानित भेलथि.
सरस्वती पूजनोत्सवक एहि अवसर पर वी.एम. वाइ.एम डिस्पेंसरी दिस सँ फिजियोथेरपी एवं अन्य रोग तथा श्यामा स्पेशिलिटी हॉस्पिटल द्वारा नेत्र रोगक निःशुल्क स्वास्थ्य परामर्श शिविर लगाओल गेल. संध्या पहर सांस्कृतिक कार्यक्रम अन्तर्गत , रमेश मल्लिक एंड ग्रुप (वादन), संजय झा (गायन), रश्मि प्रिया झा (गायन), नेहा प्रियदर्शिनी (गायन), राम नारायण ठाकुर (प्रहसन,मिनाप,जनकपुर), ललिता राउत (प्रहसन,मिनाप,जनकपुर), राजेश (प्रहसन,मिनाप,जनकपुर), किशन कन्हैया (गायन), मदन मुस्कान (गायन), मनीष मिश्रा (गायन), आद्या एवं अपेक्षा (सुपुत्री रमेश मल्लिक- युगल गीत) एवं अदिति मिश्रा (नृत्य) द्वारा रंगारंग सांस्कृतिक कार्यक्रमक आयोजन कयल गेल. जाहि मे मंच संचालन संयुक्त रूप सँ मनीष झा बौआभाइ आ आंनद मोहन झा केलनि.
एहि अवसर पर मारिते मिथिला-मैथिली अभियानी उपस्थित रहथि. जाहि मे प्रमुख छथि- विजय चन्द्र झा,विद्यानन्द झा,अमरनाथ झा,रूपम झा,रामबाबू सिंह,शरत झा,संजीव सिन्हा,विभय झा,संतोष राठौड़,विमल जी मिश्र,प्रसून झा,संजय नागदह,ब्रजेश मिश्र,ललित नारायण झा,शिवेश झा,मोहन मुरारी झा,विजय कुमार झा,तपन झा,अमरेन्द्र झा,अनूप मैथिल आदि.
पुज्नोत्सवक कॉर्पोरेट सपोर्ट वेल्वोलिन कम्मिन्स प्राइवेट लिमिटेड, सरेन्स इन्डिया तथा रिलाएबल डाटा सर्विसेज प्राइवेट लिमिटेड द्वारा कयल गेल. जकर मीडिया पार्टनर मिथिला मिरर, मिथिला दर्शन.न्यूज, मैथिली जिन्दाबाद, मिथिमीडिया एवं ई-मिथिला छल.


text:
मैथिली फिल्म लेल बीतल किछु साल सं लगातार प्रयासरत निर्देशक एन. मंडल केर लघु फिल्म 'मुक्ति अभिशाप से' दिल्ली केर इंडोगमा फ़िल्म फेस्टिवल मे चयनित भेल अछि. एहि फ़िल्मक ऑनलाइन स्क्रीनिंग 17 दिसंबर कें देखल सकैत अछि. ई फिल्म समस्तीपुर में बनल अछि आ एकर कलाकार सब सेहो स्थानीय छथि.
सामाजिक विषय पर आधारित लघु फिल्म मे जयकृष्ण दत्त, पूजा कुमारी आ रामाश्रय दास मुख्य भूमिका में छथि. निर्देशक एन. मंडल कें आत्मविश्वासक परिचायक अछि जे बिना कोनो फेमस कलाकार कें लेने एकटा नीक फिल्म बनेलनि अछि से बेस चर्चित भेल अछि. कहल जा रहल अछि जे ई एक सशक्त फिल्म अछि जकरा बेसी सं बेसी लोक धरि पहुंचबाक चाही.
उक्त फिल्मक लेखक अशोक 'अश्क़' छथि आ एकर निर्माण शिवाय प्रोडक्शन द्वारा कएल गेल अछि. जानकारी हो कि एन. मंडल कतेको टीवी धारावाहिक लेल काज क' चुकल छथि त' ओतहि मैथिली फिल्म 'राखी के लाज' सं चर्चा बटोरबा मे सफल रहल छलाह. हालांकि ई फिल्म एखन धरि रिलीज़क बाट ताकि रहल अछि.
उक्त फिल्मक लेखक अशोक 'अश्क़' छथि आ एकर निर्माण शिवाय प्रोडक्शन द्वारा कएल गेल अछि. जानकारी हो कि एन. मंडल कतेको टीवी धारावाहिक लेल काज क' चुकल छथि त' ओतहि मैथिली फिल्म 'राखी के लाज' सं चर्चा बटोरबा मे सफल रहल छलाह. हालांकि ई फिल्म एखन धरि रिलीज़क बाट ताकि रहल अछि.
लघु फिल्म 'मुक्ति अभिशाप से' केर लाइव स्क्रीनिंग 17 दिसम्बर 2018 कें सांझ 6 बजे एतय देखल जा सकैत अछि -
#MithiEvents
Tags: News खेल-मनोरंजन सिनेमा हालचाल


text:
मन्दिर
हिन्दुसभ आ जैनोसभक उपासनास्थलके मन्दिर कहल जाएत अछि । ई अराधना आ पूजा-अर्चनाक लेल निश्चित कएल गेल जगह या देवस्थान छी। मतलब जे जगह कोनो आराध्य देवके प्रति ध्यान या चिन्तन कएल जाए या वतेक मूर्ति इत्यादि राखि पूजा-अर्चना कएल जाए ओकरा मन्दिर कहैत अछि । मन्दिरक शाब्दिक अर्थ 'घर' छी । वस्तुतः सही शब्द 'देवमन्दिर', 'शिवमन्दिर', 'कालीमन्दिर' आदि छी ।
आ मठ ओ स्थान छी जतेक कोनो सम्प्रदाय, धर्म या परम्परा विशेषमे आस्था रखैवाला शिष्य आचार्य या धर्मगुरु अपन सम्प्रदायक संरक्षण आ संवर्द्धनक उद्देश्य सँ धर्म ग्रन्थसभ पर विचार विमर्श करैत अछि या हुनकर व्याख्या करैत अछि जहि सँ ओहि सम्प्रदायके मानै वालाक हित होए आ ओसभके पता चलि सकै कि हुनकर धर्ममे की अछि । उदाहरणक लेल बौद्ध विहारसभक तुलना हिन्दू मठ या इसाई मोनेस्ट्रिज सँ कएल जा सकैत अछि । मुदा 'मठ' शब्दक प्रयोग शंकराचार्यक काल यानी सातम् या आठम् शताब्दी सँ शुरु भेल मानल जाएत अछि ।
तमिल भाषामे मन्दिरके कोईल या कोविल (கோவில்) कहैत अछि ।


text: कविवर पण्डित लालदासक रमेश्वरचरित मिथिला रामायण महाकाव्यक रचना अमूल्य निधि थिक। रमेश्वरचरित मिथिला रामायणक रचना करि लालदास अपन विद्वता आ सदाचारक परिचय देलन्हि। मैथिलीक विशिष्ट रामकाव्यक प्रणेता एहि महाकविक जन्म मधुबनी जिलाक खड़ौआ गाम मे भेलन्हि। कविवर लालदास महाराज रमेश्वर सिंहक दरबारक रत्न छलाह। कविवर लालदास मैथिलीक अतिरिक्त संस्कृत, हिन्दी, उर्दू आओर फारसीक ज्ञाता छलाह। रामायण सहित हिनक सत्रह गोट मैथिली कृति अछि आओर एक गोट हिन्दी कृति अछि। मैथिली कृति मे सांग सप्तशती दुर्गाक टीका, चण्डी चरित अर्थात सप्तशती दुर्गा, स्त्री धर्म शिक्षा, गणेशखण्ड, महेश्वर विनोद अथवा गौरी शंभू विनोद, रमेश्वरचरित मिथिला रामायण, हरितालिका व्रतकथा, वैध्वय भंजनी अर्थात सोमवारी व्रतकथा, विरुदावली, गंगा महात्म्य, जानकी रामायण, श्रीमद्भगवद्गीता, ब्रह्मोत्तर खण्ड, राधाकाण्ड, लक्ष्मीकाण्ड, सावित्री सत्यवान नाटक एवं स्त्रीधर्म शिक्षा। जखन कि हिन्दी मे मिथिला महात्म्य अछि। हिनक द्वारा रचित रामायण मे रामक अलौकिकताक प्रसंग अत्यधिक देखल जाइछ। अपन जननीक संगहि अपन मातृभाषा केँ साक्षात लक्ष्मीक रुप मे देखब हिनक व्यापक दृष्टिक परिचायक थिक। जकरा ई रमेश्वरचरित शब्द मे ध्वनित कएने छथि। हिनक रामायण मे वाल्मिकी रामायणक मुख्य आधार रहितो पुराण तथा तंत्रक प्रभाव सेहो अछि। चन्दा झाक मिथिला भाषा रामायण मे मिथिलाक आ मैथिली भाषाक प्रधानता अछि एवं सात काण्ड मे विभक्त अछि। लालदासक रमेश्वरचरित रामायण मे अलौकिकताक प्रधानता अछि एवं आठ काण्ड मे विभक्त अछि। हिनक आठम काण्ड पुष्कर काण्ड मे सहस्रबाहु कथाक संगहि जानकीक शक्तिक प्रधानता देखाओल गेल अछि। हिनक रामायण मे छओ ऋतुक वर्णन केँ संगहि देवी स्तुतिक वर्णन अछि। लालदास रमेश्वरचरित रामायण शाक्त ग्रन्थ मानल जाइछ। डा.शैलेन्द्र मोहन झाक अनुसारेंं लालदास रामकथाक उल्लेख मे सीताक महिमाक महत्व दए मिथिला मातृभाषा एवं मातृसमाजक प्रति अविरल श्रद्धा आ भक्तिकेँ अर्पित कएने छथि। आचार्य रमानाथ झाक अनुसारें लालदासक रामायणक भाषा सरल, स्पष्ट, स्वच्छ एवं सरल अछि। रामक सीताक पहिल दर्शनक लेल – “देखि जानकीक मुख कमल, मधुप राम दुहू नयन।विवश मधुर रसपान कर, अति एकाग्र चित चयन।।” एहि तरहें कहल जा सकैछ जे लालदास मैथिलीक मणि थिकाह। एहि मे कोनो अतिशयोक्ति नहि।


text:
मधुबनी, मिथिला मिरर: किछु दिन पहिने समाहरणालय चारि घंटा तक तरकारी उत्पादक किसानक प्रदर्शन शहर के एकटा नव तरकारी बाजारक सौगात देलक अछि। ग्रामीण क्षेत्रक तरकारी कृषक व विक्रेता के लेल नगर परिषद कार्यालय स्थित मुहैया कराओल गेल नव बाजार लाभकारी हेबाक संग-संग किछु लोकक जेबी भरबाक परंपरा पर सेहो विराम लगा देलक।
अहि थोक तरकारी बाजार प्रशासन के संग शहर वासीक समक्ष बहुतो उम्मीद जगा देलक अछि। गिलेशन बाजार स्थित लागय वला अहि तरकारी बाजार मे भोर स दुपहर धरि सड़क जामक समस्या बनल रहैत अछि। अहि विक्रेताक लेल एतय ने त स्थल मुहैया कराओल गेल अछि आ ने शेडक व्यवस्था अछि।
ग्रामीण क्षेत्रक तरकारी कृषक आर्थिक शोषण के लेल विवश छल। एतय के कुव्यवस्था आ प्रतिदिन शोषित हेबाक खिलाफ ग्रामीण क्षेत्रक तरकारी विक्रेता द्वारा हालही मे समाहरणालय के समक्ष तरकारी दोकान शुरू कय अप्पन मांग रखबाक नव तरीका ताकल गेल छल। अहि विरोधक सकारात्मक परिणाम सामने आयल आ प्रशासनिक स्तर पर नव बाजारक रूप मे नगर परिषद कार्यालय के समक्षक जमीन उपलब्ध करा देल गेल।


text:
मिथिला मे बाढि आएब एकर सोहाग-भाग भेल छै. गंगा मे कतेक पानि बहि गेल, हिमखण्ड कतेको गलि-गलि ढहैत रहल मुदा सहरजमीन पर स्थिति जहिना केर तहिना. सरकार बनैत, खसैत रहल धरि मिथिला लेल धनसन. एतुका लोक सरकार सब लेल भोट खसबएबला रोबोट सन अछि.
मिथिला लगातार बाढि केर विभीषिका झेलबा लेल बाध्य रहल अछि. कखनो बेसी त’ कखनो कम, नोकसान निश्चिते होइ छै. नदी-धार सं भरल एहि क्षेत्र मे नेपाल दिस सं छोड़ल पानि बाढि केर स्थिति बनबैत अछि. बाढि जखन अबिते छै त’ कने एकरत्ती सावधानी रखने जानमाल केर सुरक्षा होइ छै. सरकार दिस सं बचाव आ राहत देबाक रूटीन टास्क सं कतेक मदति भेटैत छै से सब कें बूझल होएत. एहना मे स्वयं बचाव लेल तैयार रहब नीक. विशेष रूप सं परिवारक समर्थ लोक सब बच्चा आ बुजुर्ग लोकनिक केयर कोना क’ सकैत छथि से एतय देखल जा सकैत अछि.
बाढि सं बचबाक लेल जरूरी उपाय – FLOOD SAFETY TIPS
बाढि बहुत तेजी सं बढैत अछि तैं अपडेट रहू जे पानि कतेक दूर धरि आ कतेक स्पीड सं आबि रहल अछि. पानि आबि गेल अछि त’ ओकर जलस्तर कतेक छै आ रिस्क केर सम्भावना केहन बनि रहल छै सेहो जानकारी मे राखि ली. विशेष क’ राति सन समय मे परिजन केर सुरक्षा कें ल’ चौंचक रही.
एखन बिजली सेवा सेहो सबतरि देखबा मे अबैछ. बाढि केर स्थिति मे बिजली सेवा बाधित रहबाक चाही तैं इजोतक अतिरिक्त इंतजाम राखल करी. पेट्रोल अथवा डीजल जनरेटर केर उपयोग एहन स्थिति मे नै करबाक चाही. बिजलीक कोनो यंत्र हो त’ से बन्न क’ देबाक चाही. बाढि सं जुड़ल विशेष उपयोगी जानकारी एतय देखू:
Tags: आलेख खेती-किसानी गाम-घर


text:
जन्मदिन विशेष (15 सितंबर) :: मिथिला विभूति कलागुरु कृष्ण कुमार कश्यप
पुन: कलागुरु कृष्ण कुमार कश्यप जी के समर्पित होयत “मिथिला लोकचित्रकला प्रतियोगिता – 2022” :: मणिभूषण ‘राजू’
मिथिला लोक-चित्रकला प्रतियोगिता 2022 विश्वप्रसिद्ध मिथिला चित्रकलाक कलागुरू कृष्ण कुमार कश्यपजी के समर्पित होयत। बरहेता, दरभंगाक निवासी मिथिला विभूति स्व. श्री कृष्ण कुमार कश्यप मिथिला चित्रकलाक वृहत आयाम आ मिथिला चित्रकला प्रशिक्षण में समस्त जीवन समर्पित कयलन्हि। मिथिला चित्रकला के अनेक पुस्तक के लेखन संग हजारों कलाकारगण के प्रशिक्षक, मार्गदर्शक आ गुरूके रूप में हमसब हुनक सतत वंदन करैत छी।


text:
मधुबनी, मिथिला मिरर: प्रखंड मुख्यालय स्थित बीआरसी सभाकक्ष मे बिस्फी एवं चहुटा शैक्षणिक अंचल के प्रखंड शिक्षा पदाधिकारी लक्ष्मी साफी के अध्यक्षता मे बैसक आयोजित कायल गेल। बैसक के शुरुआत तमिलनाडु के मुख्यमंत्री जयललिता के निधन पर शौक प्रकट करैत दू मिनटक मौन राखल गेल।
बीईओ साफी मौजूद विद्यालय प्रधान के निर्देश दैत पुस्तक, छात्रवृति, पोशाकक राशी, शिक्षक दिवसक जमा राशी, अर्धवार्षिक मूल्यांकनक ग्रेडिंग प्रपत्र जमा करबाक, बाल पंजी इत्यादि मुद्दा के शीघ्र उपलब्ध करेबाक लेल कहलनि।
ओ विद्यालय प्रधान के हिदायत दैत कहलनि जे, विद्यालय मे गुणवत्तापूर्ण शिक्षा देबाक जिम्मेवारी अछि। शिक्षक कतबो रसूखदार हो बख्शल नहि जायत। आयोजित बैसक मे बीआरपी क्रांति किसलय, सतीश झा, विकास ठाकुर एवं कमरे आलम के अलावा बहुओ स्कूलक प्रधानाद्यापक शामिल छलाह।


text:
टीवी आ सिनेमा माध्यमे महाकवि विद्यापतिक उपस्थिति
— किसलय कृष्ण
आइ भने विद्यापतिक नाम पर अगबे पर्व, समारोह आदिक पसार देश विदेश धरि भ' गेल हो मुदा हुनक सृजन आ जीवन पक्ष पर निस्सन काजक घोर अभाव अछि। उत्सवधर्मी मैथिल समाज लेल महाकवि गीत-संगीत, सम्मान आ भाषण लेल मात्र एकटा बहन्ना बनि कए रहि गेल छथि। अइ डिजिटल युग मे एकटा डाक्यूमेंट्री धरि नहि बनि सकल अछि हुनक जीवन दर्शन केँ बुझबा-गुनबाक लेल, जखन कि बंगलाक रवीन्द्रनाथ टैगोर, असमियाक शंकरदेव आदि पर केन्द्रित अनेको सार्थक वृतचित्र अहाँ केँ भेटि जायत। वस्तुत: एकरा समारोही मैथिल संस्था सभक दृष्टिक अभावे टा कहल जा सकैत अछि जे मनबैत छथि लाखों खर्च क' कए विद्यापति पर्व मुदा कविता, साहित्य आदि सँ आयोजन केँ दूरे रखबाक प्रयास करैत छथि। जे से...
आब अबैत छी मूल बिन्दु पर। एहन नहि छैक जे विद्यापतिक सृजनात्मक आ जीवन पक्ष केँ उजागर करबा लेल सिनेमा आ टेलीविजन क्षेत्र मे काज एकदम्म नहि भेल अछि। हाँ, तखन अधिकांश काज करबा लेल गैर मैथिल लोक आगू अयलाह अछि। भारतीय सिनेमाक आरम्भिके समय मे विद्यापति नाम सँ हिन्दी फिल्म बनल। 1931 मे प्रसिद्ध निर्देशक देवकी बोस अपन कम्पनी न्यू थियेटरक बैनर त'र एक्कहि संग हिन्दी आ बंगला मे विद्यापति नाम सँ फिल्मक निर्माण आ प्रदर्शन कयलन्हि। फिल्मक पटकथा प्रसिद्ध साहित्यकार काजी नजरूल इस्लाम आ संगीत रायचन्द बोरालक छल। एहि फिल्म मे विद्यापतिक भूमिका पहाड़ी सान्याल कएने छलाह आ हुनक पत्नीक चरित्र केँ जीवन्त कयने छलीह कानन देवी। प्रसिद्ध अभिनेता पृथ्वीराज कपूर राजा शिव सिंह तँ छाया देवी बनल छलीह रानी लखिमा। एकर अतिरिक्त के एन सिंह, लीला देसाई, के सी डे, केदार शर्मा आदि मुख्य भूमिका मे छलाह आ एहि तरहें पहिल बेर मैथिल कवि कोकिल रजतपटलक माध्यमे सम्पूर्ण भारत मे पहुँचलाह। अपन निर्माणयात्राक छठम साल 1937 मे विद्यापति फिल्म प्रदर्शित आ प्रशंसित भेल।
प्रायः तीन दशकक बाद दरभंगावासी निर्देशक प्रह्लाद शर्मा एक बेर फेर सँ महाकवि केँ सिनेमाक परदा धरि अनबा मे सफल भेलाह। भाषा एहू बेर हिन्दिए छल; हाँ, विद्यापति रचित किछु गीत अपन मूल मैथिली स्वरूप मे अवश्य छल। 1964 मे निर्मित एहि फिल्म मे विद्यापतिक चरित्र केँ जीवन्त कयलन्हि अभिनेता भारत भूषण संगहि नायिकाक रूप मे सिमि ग्रेवाल। कँवलजीत सिंह, मुराद आदिक उत्तम कोटिक अभिनय सँ सजल एहि फिल्म मे पहिल बेर मो रफी, लता मंगेशकरक स्वर मे विद्यापति रचित मैथिली गीत- माधव की कहू सुन्दरी रूपे आ सुनू सुनू रसिया आदि गूँजल। जकर मिठास एखनहुँ मैथिली संगीत लेल एकटा अनमोल निधि बनल अछि।
हिन्दी मे भेल ई दूइ टा महत्वपूर्ण काजक उपरान्तो मैथिली जगत मे महाकविक प्रति उदासीनते रहल। ओम्हर बंगला मे सेहो विद्यापति फिल्म प्रदर्शित भ' चुकल छल। एम्हर मैथिली मे ममता गाबय गीत, कन्यादान सेहो जेना-तेना परदा धरि पहुँचल छल। 80क दशक मे आबि कए कुमुदिनी चक्रवर्ती नामक एक मैथिल कन्या विद्यापति पर केन्द्रित डाक्यूमेंट्रीक निर्माण कयलीह। 'अतीत के स्वर : विद्यापति' नामक ई वृत चित्र द्वैभाषिक (मैथिली-हिन्दी) छल।
एहि दशकक उतरार्ध मे सरकारक सूचना जन सम्पर्क विभाग द्वारा विद्यापति केन्द्रित एकटा विडिओ फिल्म सेहो बनल आ तकरा मिथिला क्षेत्रक मेला सभ मे प्रदर्शित कयल गेल।
एकर उपरान्त एकटा महत्वपूर्ण काज नेपाल मे भेल, नेपाल टेलीविजन सँ धारावाहिक रूपेँ महाकवि विद्यापति टेलीसिरियलक प्रसारण। निर्माता अशोक चौधरी आ निर्देशक अरूण कुमार झाक एहि धारावाहिक मे सूत्रधारक भूमिका मे छलाह प्रसिद्ध साहित्यकार आ संस्कृतिकर्मी धीरेन्द्र प्रेमर्षि जे कथासूत्र केँ आगू बढ़बैत छलाह। एहि महत्वपूर्ण धारावाहिक मे शैलैन्द्र शुक्ल, कविता शर्मा, शैलेन्द्र गिरी आदि मुख्य भूमिका मे छलाह। निखिल राजेन्द्रक संगीत मे गुरूदेव कामत, आभास लाभ आदिक विद्यापति गीत गायन अद्भुत छल। एहि सिरियलक कैक बेर पुनर्प्रसारण सेहो भेल आ गाम-घर मे रहय वला लोक धरि महाकविक जीवनपक्ष किछुए सही मुदा पहुँचि सकल।
समय आगू बढ़ैत गेल, एहि मध्य मगध क्षेत्रक एकटा नवोदित निर्देशक कोनो काजवश दरभंगा आयल छलाह आ विद्यापतिक संदर्भ सुनि हुनक जीवन पर फिल्म बनेबाक निर्णय कयलन्हि, सेहो मैथिली मे। मूल रूप सँ औरंगाबादक रहनिहार एहि युवा निर्देशक संतोष बादलक परिचिति ताधरि 'क्योंकि सास भी कभी बहू थी' सन सिरियलक एपिसोड डायरेक्टरक रूप मे भ' गेल छलनि आ तेँ विद्यापति पर मैथिली फिल्म बनयबाक प्रक्रिया मे निर्माता सहज रूपें भेट गेलनि। मुंगेरक रहनिहार आ गुजरात मे पेट्रोल व्यवसायी संजय राय निर्माता बनि आगू अयलाह आ विद्यापति पर केन्द्रित मैथिली फिल्म 'कखन हरब दु:ख मोर' बनि कए प्रदर्शित भेल। ओना ई फिल्म विद्यापतिक समग्रता पर केन्द्रित नहि, सरसकवि ईशनाथ झाक लोकप्रिय नाटक 'उगना'क फिल्मी संस्करण मात्र थिक। तैयौ एहि फिल्म केँ अपार लोकप्रियता भेटलैक। एतय ई मोन पाड़ि दी जे ई सफलता सिनेमाघर मे नहि...टाकिज सभ मे एकर प्रदर्शन असफल रहल मुदा टी सिरीज सँ वीसीडी रिलीज होइते छुहुक्का उड़य लागल आ सीडी बिकेबाक सभ भाषाक रेकार्ड् तोड़ि देलक 'कखन हरब दु:ख मोर'। एहि फिल्म मे फूल सिंह, ममता राजे, अवधेश मिश्रा, दिपक सिन्हा आदि मुख्य कलाकार छलाह। उत्कृष्ट संगीत लेल ई फिल्म सेहो चर्चित रहल। ज्ञानेश्वर दूबे आ सुरेश आनन्दक संगीत मे उदित नारायण, साधना सरगम, ज्ञानेश्वर दूबे आदिक सुन्दर गायन सँ युक्त ई फिल्म एकटा मीलक पाथर सिद्ध भेल।
मुदा महाकवि विद्यापति सन विराट व्यक्त्वि पर एखनहु बहुत काज शेष अछि, हुनक सम्पूर्ण जीवन प्रसंग पर फिल्मक संग डाक्यूमेंट्रीक निर्माणक बेगरता अछि, डिजिटल संसार मे तकैत एहि चीजक बेस खगताक अनुभव होइत अछि। तेँ ई आवश्यक अछि जे एहि बिन्दु सभ पर काज होमय जाहि सँ आबय वला पीढ़ी केँ सहजता पूर्वक जानकारी भेटि सकैन्ह आ ओ लोकनि महाकवि केँ आत्मसात कए सकथि।
•••
किसलय कृष्ण (13 दिसम्बर 1979) मैथिलीक चर्चित गीतकार-उद्घोषक आ फ़िल्म-समीक्षक छथि। विगत कइएक बर्ख सँ किसलय जी मैथिली साहित्य, रंगमंच, सिनेमा, मंच उद्घोषणा आदि-आदि क्षेत्र मे अपन सक्रियता एवं विशिष्टता सँ पाठक/ दर्शक/ श्रोता लोकनिक मध्य अपन विशिष्ट पहिचान स्थापित करबा मे सफल रहलनि अछि। 'मैथिली सिनेमाक इतिहास' शीर्षक सँ मैथिली सिनेमा केन्द्रित हिनक पोथी शीघ्र प्रकाश्य अछि, जे कि उक्त विषय पर अपना तरहक प्रायः पहिलुक पोथी होएत। एकर अतिरिक्त एकटा गीत-सँग्रह 'शेष अंतिम पृष्ठपर' प्रकाशनक बाट मे छनि। हिनका सँ Kislaycreations@gmail.com पर सम्पर्क कएल जा सकैत अछि।


text:
उत्तर – सहरसाक एकटा मध्यमवर्गीय परिवार मे 10 मई 1988 मे हमर जन्म भेल, पिताजीक छाँव बचपने मे हमरा सबके माथ स उठि चुकल छल, माँ पोस-पालि कए पैघ केलक आई हम जे छी हुनके बदौलत।
उत्तर – कॅरियर मे जतय तक पहुंचलहु अछि, हमर माँ क पर्याप्त सहयोग रहल। कहियो कोनो काज लेल ओ मना नहि केलथि। शुरूआत मे बड़ दिक्कत भेल, तरह-तरह कए उलहन सुनए पड़ल। लड़की भ कए कोना मंच पर अभिनय करत, इ सब कहैत रहल। मुदा आब जखन ओ हमरा एहि मुकाम पर देखैत छथि, त सब कए नीक लगैत छैन।
उत्तर – हम संगीत स प्रभाकर केने छी, रंगमंच क अलावा संगीत क साधना सेहो चलैत अछि, अगर हम रंगमंच स नहि जुड़ल रहितहुं त संगीत क क्षेत्र म रहितहुं।
उत्तर – मैथिली रंगमंच क भविष्य खास क महिला लेल आब उज्जवल बुझा रहल अछि। एहि चारि-पाँच साल मे मैथिली क जे ग्लोबलाइजेशन भेल अछि ओहि स एकर भविष्य पर कोनो तरह क शक नहि कैल जा सकैत अछि। मैथिली रंगमंच सेहो आब अंतररास्ट्रीय स्तर पर अपन उपस्थिति देखा रहल अछि। मैलोरंग, मिथिलालंगन, मीनाप, पंचकोशी आदि-आदि संस्था रंगमंच सब मैथिल प्रतिभागी क सहयोग क रहल अछि।
उत्तर – हमर जिनगीक सबस पैघ क्षण छल तरंग महोत्सव मे उत्कृष्ट नृत्य प्रस्तुति लेल प्रतिभा सिंह पाटिल स पुरस्कार लेब। ओना जखन ‘’नैन न तिरपित भेल’’ क पोस्टर समस्त बिहार मे लागल छल आ हमर सखी-सम्बन्धी सब फोन पर हमरा बधाई देने रहथि ओ समय हम आइ धरि नहि बिसरलहुं अछि।
उत्तर – 2003 मे खगौल, पटना मे हमरा सर्वश्रेष्ठ अभिनेत्री स सम्मानित कैल गेल अछि आ तरंग महोत्सव मे उत्कृष्ट नृत्यक लेल द्वितीय पुरस्कार रास्ट्रपति प्रतिभा सिंह पाटिल स भेटल। संगहि 2009 मे मैलोरंग स प्रमिला झा नाट्य वृति आदि भेटल।
उत्तर – जतय काज भेटत आ नीक काज भेटत, हम जरूर करै चाहब। ओ संगीत क्षेत्र हुए वा अभिनय क्षेत्र।
उत्तर – निश्चित रूपेण महिला सब स इ कहै चाहब जे जों अहां रंगमंच स जुड़ल छी त पूरा जी जान स जुड़ल रहू, समाज क परवाह जुनि करू, जखन अहां मुकाम पर पहुंच जाएब तखन वैह आलोचक जे आइ अहांक आलोचना क रहल अछि ओ काल्हि अहांक सराहना करत।
अहूं कए बहुत-बहुत धन्यवाद। मिथिलांचल टुडे प्रगति करए सैह माँ भगवती स कामना।


text:
जनकपुर. वरिष्ठ पत्रकार राजेश्वर नेपाली द्वारा लिखित मैथिली भाषाक कथा संग्रह ‘सोमली’क शुक्रदिन, २१ सितम्बर, २०१२ कें विमोचन कएल गेल अछि. मैथिलीक वरिष्ठ साहित्यकार एवं अन्तराष्ट्रीय मैथिली परिषदक अध्यक्ष डा. कमला कान्त झा विमोचन कएलनि. ९६ पृष्ठक पुस्तक मे २३ टा कथा समावेश कएल गेल अछि. समारोह मे बजैत वक्ता सभ मैथिली भाषाक पुस्तक प्रकाशन मे आएल तेजी प्रति प्रसन्नता व्यक्त कएलनि. ओ सभ साहित्यक सभ विधा मे रचना करबाक लेल साहित्यकार सभ सँ आग्रह कएलनि. प्रमुख अतिथिक आसन सँ बजैत डा. झा मैथिली साहित्य केँ स्वर्णिम इतिहास रहल अछि. एकरा आम लोक सँ जोड़ए केँ खगताक चर्चा कएलनि.
मैथिलीक वरिष्ठ साहित्यकार डा. रेवती रमण लालक सभापतित्वमे भेल समारोह मे पुस्तकक लेखक राजेश्वर नेपाली, मैथिली विभागक पूर्व विभागाध्यक्ष डा. पशुपति नाथ झा, राजनीतिकर्मी राम हृदय प्रसाद, साहित्यकार श्रीराम सिरज, नेपाल पत्रकार महासंघ धनुषाक अध्यक्ष राम अशीष यादव, वानक केन्द्रीय उपाध्यक्ष राजेश कुमार कर्ण, रेडियो मिथिला एवं मिथिला डटकमक सम्पादक सुजीत कुमार झा, रेडियो नेपालक समाचारदाता अजय कुमार झा, जयशंकर नाथ झा, जनार्दन मण्डल आदि लोकनि वक्तव्य रखलनि.
मैथिलीक वरिष्ठ साहित्यकार डा. रेवती रमण लालक सभापतित्वमे भेल समारोह मे पुस्तकक लेखक राजेश्वर नेपाली, मैथिली विभागक पूर्व विभागाध्यक्ष डा. पशुपति नाथ झा, राजनीतिकर्मी राम हृदय प्रसाद, साहित्यकार श्रीराम सिरज, नेपाल पत्रकार महासंघ धनुषाक अध्यक्ष राम अशीष यादव, वानक केन्द्रीय उपाध्यक्ष राजेश कुमार कर्ण, रेडियो मिथिला एवं मिथिला डटकमक सम्पादक सुजीत कुमार झा, रेडियो नेपालक समाचारदाता अजय कुमार झा, जयशंकर नाथ झा, जनार्दन मण्डल आदि लोकनि वक्तव्य रखलनि.
(Report/Photo: सुजीत कुमार झा)
Tags: हालचाल


text:
- छठ पूजा पर गाम केना जाएल जाए एकटा बड़का सवाल बनि गेल अछि. ट्रेन टिकट लेल मारामारी मचल अछि. कोनो ट्रेन मे टिकट नहिं बाचल अछि. वेटिंग टिकट नहिं मिलि रहल अछि. सभ तीन मास पहिने कटि चुकल अछि. पटना...दरभंगाके लेल जे छठ स्पेशल ट्रेन चलाएल जा रहल अछि. ओकरो सेहे हाल अछि. कोढ मे खाज के काज कएलक राज ठाकरे मामला पर बिहार मे ट्रेनक रोकनाय आओर स्टेशन पर तोड़फोड़. एकर कारण कइटा ट्रेन रद्द भs गेल. जाही कारण कतेक लोक घर जाए सं वंचित रहि गेलाह. आब मन मसोसले...तोड़फोड़ करय वाला सभ के कोइस रहल छथिन्ह. गाम जाए के मन रहैत प्रोग्राम कैंसिल करय पड़लन्हि. कोनो रिजर्वेशन काउंटर पर जाउ... एजेंट के पास जाउ सभ सं बेसि भीड़ बिहार जाए वाला लोक सभ के अछि... मुदा टिकट नहिं मिलला सं निराश छथिन्ह. कतेक लोक त हिम्मत कs बस सं कई ठाम होएत निकलि गेलाह अछि. आओर कतेक लोक ट्रेनक भीड़भाड़ मे लटकैत... फटकैत जा रहल छथिन्ह. एहि भीड़भाड़ मे जे पहिने सं टिकट रिजर्वेशन करौने छथि ओ त निश्चिंत छथि मुदा स्टेशन पर पहुंचैत हुनको हाल कोनो नीक नहिं रहि जाए छनि. स्टेशन पर एतेक भीड़ जे गाड़ी पर चढ़य मे बारहो गत भs जा रहल अछि.
नवका- पुरनका लेख सर्च करु...
केना जाएब गाम...
1 टिप्पणी:


text:
दड़िभंगा. बिना गुणवत्तापूर्ण शिक्षा उपलब्ध करौने समाजक सर्वांगीण विकासक परिकल्पना तक नहि कयल जा सकैत अछि. उक्त वक्तव्य छनि ललित नारायण मिथिला विश्वविद्यालयक कुलपति डा.एसपी.सिंहक. दरभंगाक बहुउद्देशीय भवन मे आयोजित अपन अभिनंदन समारोहक उद्घाटन करैत डा.सिंह कहलनि जे शिक्षाक प्रत्येक स्तर पर ओकर गुणवत्ता पर धेयान देब आवश्यक छैक.आ' एहि लेल समाजक सभ वर्ग सँ सहयोग जरूरी छैक.ओ कहलनि जे आधारभूत संरचनाक अभावक बावजूदो ओ लगातार महाविद्यालय सभ मे शैक्षणिक माहौल सुधारबाक लेल प्रयासरत छथि मुदा लक्ष्यप्राप्ति हेतु सकारात्मक सोच, दृढ़ इच्छाशक्ति आ' कर्तव्यपरायणता केँ प्राथमिकता देबय पड़त. समारोहक मुख्य अतिथि प्रतिकुलपति डा. ध्रुवकुमार आ' अनेक छात्र नेता सभ अपन भाषण मे छात्रक समस्या आ' ओकर निदानक प्रयास एवं चिंताजनक रूप सँ घटैत छात्रसंख्या ओ उपस्थिती पर अपन-अपन विचार राखल. डा.वैद्यनाथ चौधरी "बैजू" एकबेर फेर ई मांग उठौलनि जे दरभंगाक दुनू विश्वविद्यालय कें केन्द्रीय विश्वविद्यालयक दर्जा भेटय संगहि एहिठाम एकटा अंतर्रराष्ट्रीय स्तरक विश्वविद्यालयक स्थापना सेहो कयल जेबाक चाही.हुनकर एहि मांगक समर्थन सीनेटर डा.अजित चौधरी सेहो कयलनि.. सभाक एलएनमुटा के अध्यक्ष डॉ. चंद्रमोहन झा, कर्मचारी संघक भरत राय आदि सेहो संबोधित कयलनि. धन्यवाद ज्ञापन करैत डॉ. बैजू कुलपति द्वारा कयल जा रहल विकास कार्यक विस्तार सँ चर्चा कयलनि. एहि सँ पूर्व कार्यक्रमक प्रारंभ में डॉ. बैजू आगत अतिथि सभक सम्मान पाग चादर व माला पहिराय कयलनि. कार्यक्रमक अध्यक्षता कुलसचिव डॉ. विजय प्रसाद सिंह व संचालन कमला कांत झा कयलनि. (Source)
Tags: हालचाल


text:
नवका- पुरनका लेख सर्च करु...
एड्स के फैलत जाल
अपन मिथिला सेहो धीरे-धीरे एड्स के गिरफ्त में आबि रहल अछि. एचआईवी... एड्स आब बाहर रहय वाला बिहारी मजदूर के मार्फत गाम घर में दस्तक द रहल अछि. मिथिलांचल ... बिहार के लाखों लोक बाहर रहय छथिन्ह... एहि में बेसि लोक एहन छथि जे पंजाब... हरियाणा... दिल्ली... मुम्बई... कोलकाता जैसन बड़का शहर... मेट्रो में जाS क मजदूरी करय छथि. रिक्शा... ऑटो... ट्रक चलाबय छथि. सब्जी बेचय... ठेला लगाबय के काज करय छथि. छोट छिन्ह काज कय... नौकरी कय जिनगी चलाबय छथि. महीनों घर सं दूर रहय छथि. एम्हर ओम्हर चलि जाय छथि. जरूरी उपाय नहि करय छथि. सतर्कता नहिं बरतय के कारण एचआईवी के चपेट में आबि जाय छथि. ओना बीमार पड़ला आ दोसरो कारणे खून चढ़यला सं सेहो ई बीमारी कई बेर भ जाय छै. कई बेर छोट छिन अस्पताल में खून के जांच सेहो ठीक सं नहिं होय छै आओर ओ खून जखन चढ़ा देल जाय छै त नीक लोक सेहो बीमार भय जाइत छथिन्ह.
मजदूर सभ एक ठाम काज खत्म भेला पर दोसर ठाम जाS क काज करय छथि. ट्रक ड्राइवर सेहो देश भर में घुमय रहय छथि. ई लोकनि एड्स के बेसि शिकार बनय छथि. बिना कोनो सतर्कता बरतने सम्पर्क बना लैत छथि. आओर एकरा लेल कहि सकय छी सभस बड़का कारण छै जागरूकता के कमी...जानकारी के कमी. सरकार के आओर स्वयंसेवी संस्थान सभ के चाही जे अंग्रेजी चैनल आ अखबार के हटि छोट छिन स्तर पर गाम घर के स्तर पर जागरूकता अभियान चलयताह. दरभंगा... मधुबनी... पूर्णिया... कटिहार... सीतामढ़ी... मुजफ्फरपुर स्टेशन पर बाहर जाय वाला लोक सभ के जागरूक करताह. गाम घर में जाक एकर दुष्परिणाम से लोक के अवगत करयताह. हुनका बताबय पड़तन्हि जे अहां के किछ भ जायत त परिवार के कतेक कष्ट उठाबय पड़त. सरकारी आंकड़ा देखल जाय त सिर्फ मघुबनी में दु साल में करीब सात सौ लोक एचआईवी पॉजिटिव मिलल अछि. ई बड़ गंभीर गप्प अछि . ज्यादातर लोकक परिवार बिखड़ि गेल अ. परिवार... बाल बच्चा बिलखि रहल छै.
पिछला दिन एहि सभ पर जागरूकता लाबय लेल फिनलैंड दूतावासक अधिकारी अन्ना काइसा हेक्कीनेन पंडौल के गुरमाहा गाम में छलाह. ओ साफ कहलथिन्ह एकर बचाव एकर सुरक्षा अछि. बिना जागरूकता किछ नहिं होयत. गाम में भेल सेमिनार एहि पर चर्चा सेहो भेल जे रोजी रोटी कमाय लेल जे गरीब लोक सभ बाहर जाय छथि अनजाने में एकर शिकार बनि जाय छथि. एहि लेल अपना पर कनि नियंत्रण राखु आओर काज पर चलु.
मजदूर सभ एक ठाम काज खत्म भेला पर दोसर ठाम जाS क काज करय छथि. ट्रक ड्राइवर सेहो देश भर में घुमय रहय छथि. ई लोकनि एड्स के बेसि शिकार बनय छथि. बिना कोनो सतर्कता बरतने सम्पर्क बना लैत छथि. आओर एकरा लेल कहि सकय छी सभस बड़का कारण छै जागरूकता के कमी...जानकारी के कमी. सरकार के आओर स्वयंसेवी संस्थान सभ के चाही जे अंग्रेजी चैनल आ अखबार के हटि छोट छिन स्तर पर गाम घर के स्तर पर जागरूकता अभियान चलयताह. दरभंगा... मधुबनी... पूर्णिया... कटिहार... सीतामढ़ी... मुजफ्फरपुर स्टेशन पर बाहर जाय वाला लोक सभ के जागरूक करताह. गाम घर में जाक एकर दुष्परिणाम से लोक के अवगत करयताह. हुनका बताबय पड़तन्हि जे अहां के किछ भ जायत त परिवार के कतेक कष्ट उठाबय पड़त. सरकारी आंकड़ा देखल जाय त सिर्फ मघुबनी में दु साल में करीब सात सौ लोक एचआईवी पॉजिटिव मिलल अछि. ई बड़ गंभीर गप्प अछि . ज्यादातर लोकक परिवार बिखड़ि गेल अ. परिवार... बाल बच्चा बिलखि रहल छै.
पिछला दिन एहि सभ पर जागरूकता लाबय लेल फिनलैंड दूतावासक अधिकारी अन्ना काइसा हेक्कीनेन पंडौल के गुरमाहा गाम में छलाह. ओ साफ कहलथिन्ह एकर बचाव एकर सुरक्षा अछि. बिना जागरूकता किछ नहिं होयत. गाम में भेल सेमिनार एहि पर चर्चा सेहो भेल जे रोजी रोटी कमाय लेल जे गरीब लोक सभ बाहर जाय छथि अनजाने में एकर शिकार बनि जाय छथि. एहि लेल अपना पर कनि नियंत्रण राखु आओर काज पर चलु.
सदस्यता लें टिप्पणियाँ भेजें (Atom)


text:
दिल्ली। 29 दिसम्बर। 8 नवम्बर के आधा रति से लागू भेल नोटबंदी के बाद से इंडियन आर्मी आर एयरफोर्स नहि सिर्फ देश केर सुरक्षा मे लागल अछि बल्कि अपनेक लेल जे नवा नोट छापल जे रहल अछि, ओतहु मुस्तैदी सँ तैनात अछि। नवा नोटकेँ जल्द सँ जल्द हमरा - अपनेक जेबी तक पहुचेबा मे सैनिक सभक अहम योगदान अछि। जते एयरफोर्स अप्पन एयरक्राफ्ट्स केर माध्यम से नवा नोट के जल्द सँ जल्द विभिन्न जगह तक पहुचेलन्हि, ओतहि आर्मी केर जवान सभ नवा नोट केर प्रिंटिंग यूनिट पर मुस्तैदी से अप्पन ड्यूटी नेभेलन्हि।
एयरफोर्स के विमान एखन धरी 610 टन करेंसी नोट विभिन्न जगह तक पहुचेलन्हि अछि। एयर चीफ मार्शल अरुप राहा कहला कि हमसभ अपन सहयोगी केर मदद से चौबीसों घंटा कम सँ काम एक नहि एक प्रिंटिंग यूनिट चलवा सरकार केर सहयोक केलहुँ। आग ओ कहला कि एयरफोर्स अप्पन हैवी ट्रांसपोर्ट एयरक्राफ्ट आर चॉपर से कैश पहुंचेबा मे अहम भूमिका निभेना अछि।
अपने के बता दी कि राहा केर कार्यकाल 31 दिसम्बर क' पूरा भ' रहल छैन्ह। ओ आईएएफ लेल कहला कि देशवासी क' जाहि तरहक तकलीफ केर सामना करे पड़लन्हि, आईएएफ हुनकर मदद ले सदिखन तत्पर रहल। आगा ओ नोटबंदी क' सरकार दिस से उठाओल गेल सभसँ बड़का डेग कहलन्हि। ओ कहलन्हि आर्मी, एयरफोर्स आर सरकार क' ई अहसास अछि कि नोटबंदी के कारण लोग सभके बहुत मुश्किलक सामना करे पड़लैन्ह।


text:
कातिक मासक इजोरिया पक्षक त्रयोदशी तिथि केँ विद्यापतिक अवसान दिवसक ठेकान हुनकहि एकटा रचनाक माध्यम सँ सभ केओ अकानति छथि. हुनक जन्म आ' मृत्युक बरखक संबंध मे विद्वानक बीच मतैक्य नहि अछि मुदा जे कोनो शोध आइ धरि सोझाँ आएल अछि ताहि सभक आधार पर मानल जाइछ जे चौदहम शताब्दीक उत्तरार्ध सँ पन्द्रहम शताब्दीक पूर्वाध धरि लगभग एक सय बरख धरि विद्यापतिक जीवन काल रहल होयत. कविकोकिल विद्यापतिक कोनो जीवनी उपलब्ध नहि अछि जाहि सँ हुनक जन्म आ' मृत्युक तिथि निजगुत भऽ सकए आ' एहन मे विद्वान लोकनि अपन-अपन व्याख्याक आधार पर हुनक काल निर्धारण करैत भेटैत छथि मुदा एहि विषयपर मतैक्यक कोनो खास खगता आब बुझना नइ जाइत अछि किएक तऽ जे कवि कोकिल अपन रचनाक बदौलति अमर भऽ गेल छथि हुनक जन्म आ' मृत्युक दिन इतिहासकारक अलावे आन ककरो लेल बहुत बेसी महत्व नहि रखैत अछि आ' तैँ हुनकर जन्म-मृत्युक काल-निर्धारण पर चर्च करबा सँ नीक जे हुनक सृजनशील पक्षक चिंतन करी आ' विभिन्न संदर्भ मे ओकर प्रासंगिकताक मूल्यांकन करी.
तत्कालीन गढ़-बिसफी आ' आजुक बिसफी गामक कविपति विद्यापतिक कतिपय वंशज एक पर एक उद्भट विद्वान भेलाह आ' अदौ सँ मिथिलाक राज दरबार मे दरबारी भेलाह. किनको राजपंडित तऽ किनको महामत्तक प्रतिष्ठित पद भेटल. राजपण्डित जयदत्त ठाकुरक पौत्र आ' राजपण्डित गणपति ठाकुरक पुत्र विद्यापति ठाकुर स्वयं मिथिलाक कीर्तिपुरुष महाराज शिवसिंहक दरबार मे मुख्य संधि-विग्रहीक उच्चपद केँ सुशोभित कएलनि. राजपंडित आ' विद्वत वंशक सपूत विद्यापति मात्र अपन कौलिक परंपराक निर्वाहेटा नहि कएलनि अपितु अपन लोकप्रिय पदावलीक कारणेँ जनकवि सेहो बनि गेलाह. विद्वान लोकनिक मानब छनि जे विद्यापतिक दूटा विवाह छलनि. प्रथम पत्नी सँ दूटा बालक नरपति आ' हरपति एवं दोसर पत्नी सँ एकटा बालक वाचस्पति ठाकुर आ' एकटा पुत्री दुल्लहि छलनि.
ईश अराधना, राजा केँ मंत्रणा, नारी-पीड़ाक चित्रण, विद्वानहु केँ मार्गदर्शन, सामाजिक चिंतन, आ' जन-सामान्य हेतु संस्कार, कुल मिला कऽ जीवनक समस्त ध्येय हिनक रचनासभ मे परिलक्षित होइत अछि. "कलौ चण्डी महेश्वरौ" केँ चरितार्थ करैत शिव-शक्तिक उपासक विद्यापति राधा-कृष्णक श्रृंगार-वर्णन मे सेहो कोनो कोताही नहि रखलनि. ओ' अपन आध्यात्म-दर्शन मे शिव-विष्णु केँ एकहि शक्तिक दू कला मानैत छलाह. हुनक अनेकानेक नचारी आ' भगवती गीत खास कऽ 'जय-जय भैरवि...' तऽ मिथिला आ' मैथिलक पहिचान बनि गेल अछि. जौँ जनकविक गप करी तऽ तुलसीदासक ''रामचरित मानस'' आ' सेक्सपीयरक साहित्यो भरिसक ओतेक विद्वान सँ निराखर धरि नहि पहुँच सकल अछि जतेक कवि कोकिलक पदावली देश-देशांतर मे आ' करीब पछिला छह सए बरख सँ लोकक ठोर पर चढ़ल आ' कोंढ़ केँ रूचल अछि. जीवनक हरेक अवसरक हेतु ओ संस्कार-परक गीत जाहि सँ समस्त पूर्वी भारत आ' नेपालक क्षेत्र मे लोक-संस्कार एवं लोक-परंपरा उत्तरोत्तर प्रवाहमान रहल, से कविपति विद्यापतिक पदावली आ पछाति कवीन्द्र रवीन्द्रक गीते सँ संभव भेल. कवीन्द्र सेहो विद्यापति-साहित्यक आगाँ सदति नतमस्तक रहलाह. कविशेखर विद्यापति सँ पूर्व मिथिलाक विद्वानक मध्य मिथक छल जे विद्वतापूर्ण आ' उत्कृष्ट साहित्यिक रचना संस्कृतेटा मे संभव भऽ सकैछ, मुदा, कविरंजन विद्यापतिक पदावली एहि मान्यता केँ ध्वस्त कऽ समकालीन आ' भविष्यक साहित्यकारक लेल एकटा नव बाट प्रशस्त कएलनि. संस्कृतक प्रकाण्ड विद्वान विद्यापति अपन मधुर श्रृंगार-रसक रचनाक कारणेँ 'अभिनव जयदेव' नाम सँ सेहो अलंकृत भेलाह. हिनक रचना-शिल्पक प्रभाव मैथिलीक अलावे पूबक चारिटा प्रमुख भाषा यथा बंगाली, ओड़िया, नेपाली, असमिया पर सहजहि देखबा मे अबैछ. बांग्लाक आदिभाषा ब्रजबुलि आर किछु नहि मैथिलीए अछि . एहि कारणेँ विद्यापति मात्र मिथिले क्षेत्र मे प्रसिद्ध नहि भेलाह अपितु देश-विदेश मे हिनका प्रतिष्ठा भेटल आ' भारतीय भाषा-साहित्य पर हिनक एकटा बेछप छाप देखबा मे अबैछ. कविकोकिल, अभिनव जयदेव, महाकवि, कवि कंठहार, देशावधान, पंचानन, चंपति, विद्यापति चंपई आदि अनेको संबोधन सँ अलंकृत, ईष्टदेव महादेवक प्रति अपार भक्ति-भाव रखनिहार आ' जन-जन मे ज्ञान-दान मे रत महाकवि सँ प्रसन्न भऽ स्वयं महादेव हुनक सान्निध्य पएबाक हेतु उगना रूप मे हिनक चाकर बनि अएलाह. जनश्रुतिक अनुसार महाकवि अपन वृद्धावस्था मे समस्त परिजन केँ बजाय कहलनि जे ओ गंगालाभ करय चाहैत छथि. गंगातट पर जएबाक क्रम मे हठात् ओ गंगाघाट सँ करीब दू कोस पहिने अपन यात्रा रोकबाक लेल कहलनि आ' फेर आत्मविश्वास सँ भरल विद्यापति बजलाह जे यदि ओ अपन माए(गंगा)क शरण पएबाक हेतु एतेक दूरक यात्रा कऽ सकैत छथि तऽ की माए अपन संतानक हेतु दू कोस नहि अओतीह? ओ' फेर गंगा आराधना मे लागि गेलाह आ' एहि ठाम एकटा पदक रचना कएलनिः
बड़ सुखसार पाओल तुअ तीरे। छोड़इत निकट नयन बह नीरे।।
करजोरि बिनमओ विमल तरंगे। पुनि दरसन होय पुनमति गंगे।।
एक अपराध छेमब मोर जानी। परसल माए पाय तुअ पानी।।
की करब जपतप जोग धेयाने। जनम कृतारथ एकहि सनाने।।
भनइ विद्यापति समदओं तोही। अंतकाल जनु विसरहुँ मोही।।
अपन अंत समएक पूर्वाभान भेने महाकवि अपन पुत्री दुल्लहि केँ संबोधित करैत एकटा महत्वपूर्ण पदक रचना कएलनि आ' एही पदक आधार पर हुनकर अवसान दिवसक निर्धारण कएल गेल अछिः
दुल्लहि तोर कतय छथि माय। कहुन ओ आबथि एखन नहाय।।
वृथा बुझथु संसार विलास। पल-पल नाना भौतिक त्रास।।
माए बाप जओँ सद्गति पाब। सन्नति कहाँ अनुपम सुख आब।।
विद्यापतिक आयु अवसान। कार्तिक धवल त्रयोदशी जान।।
पतित पावनि गंगा मिथिलाक एहि विभूति केँ अपार भक्तिक मान रखलनि आ' अपन धारा बदलि हिनका अपन धारा मे समाहित कएलनि. विद्यापति जाहि स्थान पर अपन देह त्याग कएलनि से वर्तमान मे समस्तीपुर जिलाक मउ वाजितपुर कहबैछ. एहिठाम विद्यापति नगर नाम सँ रेलवे स्टेशनक निर्माण सेहो कएल गेल अछि. मिथिलाक एहि कालजयी रचनाकार आ' महान विभूति केँ चरण-वंदन करैत कहय चाहबः
महाकवि केँ कोटिशः नमन करी, भरि-भरि शब्दक पुष्पांजलि।
धन्य मिथिला धन्य मैथिली, जनमलथि जतय विद्यापति।।
— संतोषी कुमार
(लेखक संस्कृति मंत्रालय, भारत सरकार दिस सं अध्येतावृत्ति पाबि शोधरत छथि.)
#पेटारमेसं


text:
आजुक समय मे जहन अधिकांश मैथिल, मैथिलत्वक अवधारणा सं च्यूत भए तथाकथित क्षद्म आधुनिकताक आ 'ग्लोबल विलेज'क नाम पर अपन भाषा आ संस्कृति सं कटि रहल अछि, ओहि ठाम किछु एहनो प्रवासी मैथिली साहित्यानुरागी आ मैथिली प्रेमी छथि जेकि मैथिली साहित्य मे कोनो ने कोनो रूपे बहुमूल्य योगदान द’ रहल छथि. एहने प्रवासी मैथिल मे एकटा सुन्नर नाम अछि मनोज शांडिल्य. महानगरी जीनगी जिबैत अपन भाषा आ संस्कृति कें अक्षुण्ण रखबाक ध्येय कें सदिखन धेनिहार मनोज शांडिल्यक समकालीन मैथिली साहित्यक चमकैत क्षितिज पर उदय/पदार्पण स्वागत योग्य आ सराहनीय अछि. “सुरुजक छाहरि मे" नवॊदित कवि मनोज शाण्डिल्यक पहिल काव्य-संग्रह थिक जाहि मे कुल 75 गोट सुन्नर आ भावपूर्ण कविता नैसर्गिक आनन्दक अनुभूतिक संगहि दगधल जीनगीक तप्पत बाट पर चलैत पथिक कें सुखद 'छाहरि' प्रदान क' रहल अछि. कुल मिलाकए, कविता सभ मे मातृभाषा प्रेम, नारी जीवनक विवशता, जीवन संघर्ष, निम्न ओ मध्यमवर्गीय परिवारक दयनीयता, श्रमक महत्व, देश-दशाक वर्तमान स्थिति पर दृष्टिपात कएल गेल अछि. किछु किछु कविता मे प्रगतिशीलताक विशेष तत्वक परिपाक सं हुनकर रचना पर यात्रीजीक छाप देखबाक भेटैत अछि.
मनोज जीक कविता मे मिथिलाक माटि-पानि सं सुवासित परिवेशक नीक अभिव्यक्ति भेल अछि. एक दिस मातृभाषाक प्रति प्रेम, ग्राम्य जीवन, पर्व त्योहरक माध्यमे सामाजिक समानताक सुन्नर भावनाक चित्रण भेल अछि त' दोसर दिस साहित्यिक ओ राजनीति-व्यवस्था पर कड़गर कटाक्षक शब्दवाण! एहि कविता संग्रहक आमुख मे “जीबैत रहबाक अवलम्ब”मे मनोज जी लिखने छथि—
कविता हमरा लेल अपन भावनाक अभिव्यक्तिक एक सशक्त आ सरस माध्यम अछि. परिस्थिति, परिवेश, अपन आसपासक क्रियाकलाप आ ताहि सं उत्पन्न मन:स्थितिक अनुसारे भावना बद्लैत अछि आ तें कविताक रंग-रूप सेहो.
प्रस्तुत काव्य-संग्रहक पहिल कविता थिक 'उलहन'. एहि कविताक मादे कवि मातृभाषाक प्रति प्रेम ओ सम्मानक भाव व्यक्त-अभिव्यक्त भेल अछि. एकटा मैथिलानीक मुहे ई कहब जे "नहि बाजै छै अप्पन भासा/जीह गेल छै पाकि गे" वस्तुत: मिथिला मैथिली सं कटल समस्त लोकनिक कें उलहन आ उपराग देल गेल अछि. मिथिलाक ललनाक ई संवेदनशील उदगार आ मैथिलीक प्रेमक एकटा नीक मिसाल देल अछि एहि पांति मे –
जे नहि पुजतै माय के अप्पन
हैत ने हमर सांय गे
मां मैथिलीक सुच्चा पूतक
संग बान्हि दे माय गे...
दोसर दिस एकटा आओर मैथिली-परक कविता”‘मा मैथिली“मे मिथिला-मैथिलीक नाम पर शोषण क’ रहल लोक आ संस्था पर, साहित्यिक विद्रुपता आ साहित्य मे भाइ भतीजवाद पर चोट करैत कहैत छैथ—
क्यो गाछहि पर बैसल
चैन सं
चूसि रहल ओकर प्राण
क्यो लाज त्यागि
बेचि रहल गाछक
फ़ड़-फ़ूल
डारि-पात
क्यो सॊहि रहल छाल
क्यो अSढ मे
बना रहल
गाछहि कें
अपन अस्तित्वक ढाल…
मनोजजीक कविता मे युगीन परिवेशक मध्य राजीनीति, सामाजिक ओ साहित्यिक मूल्यक निरंतर अवमूल्यन पर करगर चोट कएल गेल अछि. जीवनक प्रत्येक क्षेत्र मे पारम्परिक रूप मे स्थापित जीवन मूल्यक ह्रास होयत देख़ि कवि हॄदय मे विक्षोभ अछि. साहित्य मे राजनीति सं उत्पन्न हुनक एहि विक्षोभ कें “गिद्ध” कविता मे देखल जा सकैत अछि—
माछी भनभनाइत
रचनात्मकताक लहास पर
गाछ पर लुधकल
निसान सधने गिद्धक हेंज…
मनोजजी समकालीन राजीनीतिक वातावरण सं क्षुब्ध आ व्यथित छथि. आजुक शासन व्यवस्था देश मे व्याप्त भिन्न प्रकारक समस्याक कोनो ठोस निराकरण करबा मे असफ़ल साबित भेल अछि. राजनीति करयबला लोक सब अपन अपन स्वार्थक पूर्ति मे लागल छथि तें मनोजजी किछु कविता मे राजनीति कें खसैत स्तर पर चोटगर व्यंग्य सेहो केने छथि. एहने तीक्ष्ण कटाक्ष ‘पासा” कविता मे दृष्टिगोचर भेल अछि—
अहिना होइ छै
होइत रहलैए
होइते रहतै
ओमहर सगरो
लोक कनिते रह्तै
भीख मंगिते रहतै
एमहर सगरो
खेल होइते रहतै..
आधुनिक समय बाजारीकरणक समय अछि. सब किछु ग्लोबल भ' गेल अछि. वाणिज्यिककरण एहि अंध दौड़ मे आदान-प्रदानक वस्तुक संग-संग देश-प्रेम सेहो बिका रहल अछि. स्वदेशी मानसिकताक खगता भ' रहल अछि. विदेशी लोकक प्रभाव, विदेशी वस्तुक डेग डेग पर उपलब्धता भारतीयताक भावना कें मारि रहल अछि. ‘युग” देशक वर्तमान स्थिति पर दृष्टिपात करैत लिखैत छथि—
बुझबाक करु प्रयास
उन्नैस सय सैंतालिसक युगसं
एके सैंतालिसक युग धरि
बदलि गेल छैक
बहुत किछु
बिलटि गेल छैक
बहुत किछु..
एहने स्थिति कें अवलोकन करैत मनोजजी अपन कविता मे बाजारवाद आ बढैत अमरीकी वा आन देशक प्रभाव कें निष्प्रभ करबाक चेष्टा कयलनि अछि. सैटायर प्रयोग करबाक हुनकर ‘करेक्टिव एप्रोच’ बुझना जा सकैत अछि. उदाहरणक लेल “पाहुन’ कविताक निम्न पांति देखल जा सकैत अछि—
आइ फ़ेर अएलाह अछि
मुकुटधारी व्यापारी पाहुन
वाशिंगटनक मालगाड़ी चलबैत
करबाक लेल
बजारक निरीक्षण
आ सुनबाक लेल
अपन गुप्त जयगान
लाल किलाक जयघोष मे..
संगहि, स्वतंत्र देश मे परतंत्रक बाजारबाद पर प्रत्यक्ष कटाक्ष कएल गेल अछि—
सुतल स्वतंत्रता मे मरैत सन जीबैत
भौंचक्क भS देखैत
बजारक आधुनिक खेल…
कोनो देश, समाज ओ राष्ट्रक निर्माणमे कवि आ हुनक कृति केर महत्वपूर्ण योगदान होयत अछि. अपन लेखनीक माध्यमे समाज ओ व्यक्ति कें सजग ओ जागरुक बनेबाक हुनक सचेष्ट प्रयासक प्रतिफ़ले देश ओ समाजक सांस्कृतिक संस्कारक इतिहास बांचल रहैत अछि. मुदा वर्तमान परिदृश्य मे कवि ओ रचनाकरक स्थिति अति दयनीय अछि. मनोजजीक कवि-हृदय कवि-कर्मक महत्ता बुझैत हुनक दयनीयताक मार्मिक चित्रण केने छथि “सर्जक” कविताक निम्न पांति मे—
कवि जी!
किए रचै छी?
कलमक धोधि मे
मोसि भरै छी
आ एमहर
अपनहि
उदर टटैल..
कविक चिन्ताजनक स्थितिक बादो मनोजजी रचनाकरक हिम्मति बढा रहल छथि. ओ “सॄजन“ कविताक माध्यमे कवि कें सांत्वना आ उत्साहवर्द्धन करैत कहि उठैत छथि— “धरु धैर्य/करु विश्वास/ई मानसिक दर्द/किन्नहु नहि अछि व्यर्थ वेदना/दियौ ध्यान/ई थिक अहांक सुच्चा सृजन क्रीड़ा/ कवित्वक प्रसव-पीड़ा.”
मनोजजीक कविता मे नारी जीवनक विवशताक स्वर मुखरित भेल अछि. हुनकर रचना मे नारीक प्रति हुनक सही दृष्टिकोण आ सहानुभूति सम्यक रूपेण व्यक्त-अभिव्यक्त भेल अछि. समाजक सब सं पैघ कुरिति मे सं एकटा ज्वलन्त समस्या थिक- भ्रूण हत्या. मिथिले नहि, सम्पूर्ण देश मे भूण हत्याक भयंकर रूप देखबाक भेटैत अछि. मनोजजीक कवि-दृष्टि एहि समस्याक मार्मिक चित्रांकन क’ एकर निदानक पथ प्रशस्त क’ रहला अछि अपन कविता “ मोचरल कोखिक उपजा” मादे—
मनुक्ख नहि ने छी
हम तं छी मात्र
विभत्स मांउसक लोथरा
अशुद्ध
असिद्ध
अनिष्ट
जन्म सं पहिनहि घोषित
अवांछित!
ई बड़का विडम्बना छैक जे नारी सगरो समाज मे प्रताड़ित होयत आबि रहली अछि. पुरुष-प्रधान समाज मे नारी दयनीय स्थिति पुरुषक लेल अभिशाप थीक. कविक भावुक हृदय अबला नारीक व्यथा-कथासं द्रवित अछि. हुनक कविता मे नारी जीवनक विविध परिवेशज चित्रण भेल अछि. सामाजिक सुधारक अलख जगेबाक उद्देश्य सं मनोजजी अपन कविता “सींथि” मे विधवाक वेदना आ करूण क्रन्दनक मर्मस्पर्शी दृश्य समुपस्थित कएने छथि—
हमरहि सन सSख- मनोरथ
स्वप्न- कल्पना- कामना
प्राण मे तरंग
जीबैत रहबाक उमंग
सब किछु हमरहि सन
अन्तर बस एतबे-
ओकर विश्व झरकल छै
ओकर सींथि उजड़ल छै...
एहि कविताक आगुक पांति मे स्त्रीक स्वीकारोक्ति कोनो पाथर-सदृश्य हृदय कें व्यथित करबाक माद्दा रखने अछि- “कथीक दुख?/ भरि जीनगी/ प्रतिक्षण/ भोगितहुं नारी-पीड़ा / से एक्कहि बेर/ जे भेल से भेल/ नीके भेल/ अहाक संसार मे/ कुहरब सं पहिनहुं/ बना देल गेलहुं/ मोचरल कोखिक उपजा/ सहजहि मुक्त!”
मनोजजी अपन कविता सभ मे सामाजिक यथार्थक बात रखैत रखैत कखनो कखनो सूक्ष्म बात सेहो कहि देने छथि एहने एकटा कविता अछि “प्रतिबिम्ब’ जाहि मे ओ अपन व्यक्तिगत द्वन्दक समीचीन चित्रण कएने छथि. एहि चित्रण मे जीवनक दार्शनिकता अछि—
सुति-उठि कs
भोरे-भोर/भेंट होइत अछि
अएना मे
एक अपरिचित
मनोजजीक कविता मे श्रमक महत्वक प्रधानताक अभिव्यक्तिकरण समीचीन रूपे कएल गेल अछि. कृषक आ दीन-हीन, शोषित, अपेक्षित वर्गक प्रति हुनक सहानुभूति मानवतावादी दृष्टिकोण कें बता रहल अछि. ई मानवतावादी दृष्टिकोण हुनक अहम काव्य विशेषता थिक. जन-जीवनक चित्रण, लोकजीवनक अभिव्यक्ति समाजिक सुधारक लेल पर्याप्त थिक. बेर बेर “घाम”क महत्व आ विशेषता कें रेखांकित कएल गेल अछि. हरेक दू-तीन गोट कविताक बाद “घाम” शब्दक प्रयोग एहि बातक द्योतक अछि जे हुनक लेखनी मे प्रगतिशीलताक “ईंक’ अत्यधिक मात्रा मे अछि. “सुरुजक छाहरि मे"कविता मे मनोजजी किसानक जीवन-व्यथाक सजीव चित्रण केने छथि—
हमर जीवित रहबाक
सबसं पैघ अवलम्ब
उदराग्निक हविष्यान्न
देहक झहरैत घाम सं
सिक्त करइए माटि के
माटिक पूत...
ओ की डरत ताप सं
जे जीबइए
सीना ठोकि कs
सुरुजक छाहरि मे… (48)
मनोजजीक कविताक प्रमुख विशेषता थिक कविताक माध्यम सं देल गेल प्रेरणा, अभिप्रेरणा, उत्साह आदिक व्यक्त भाव. “उत्पात”- कविता मे मनोजजी जीवन संघर्ष सं लडबाक सीख द’ रहल छथि ओ बाझल अछि—
माटि-पानिक सेवार्थ
लागल अछि
इतिहासक उर्वर माटि खोदि
भविष्यक गाछ रोपय मे
किछु टांग-खिचनिहार छै
बानरक उत्पात छै
तैं की? (44)
शहरी जीवनक बढैत प्रकोप सं मानवतावादी सोचक ह्रास भ’ रहल अछि. हृदयक मधुरता तीक्त भ रहल अछि. लोकजीवन सं संवेदना पलायन क’ रहल अछि. एहि कटु अनुभूति कें मनोजजी अपन कविता “अलकतराः”, “संत्रास” आदिक माध्यमे व्यक्त केने छथि. ओ विषाद आ क्षोभ व्यक्ति करैत कहै छथि—
शून्य चेतना, शून्य वेदना
संत्रासक आघात
कहू ई केहन शहर छै!
हुनक कविता मे छोट-मोट परिवारिक प्रहसन आ दृटांष्टक माध्यमे पैघ पैघ बात कहि देल गेल अछि. “दुलार” कविता मे मनोजजी कम शब्द मे पौत्री आ पितामहीक आपसी मेल, मान मनौअल आ आपसी प्रेम आ सौहार्दक संबंध पर बड्ड संवेदशील चित्र अंकित कएने छथि—
छोटकी
बड्ड तंग करैछ
पितामही कें
एह!?
एक्कहु क्षण
चैन नहिं..
आ जखन कखनहुं
फ़राक होइछ दुनू
तखन
मोन लगैत छैक
ने एकरा
तंग करय मे
ने ओकरा/
तंग होमय मे! (51)
एहि प्रकारे हम देख सकैत छी जे मनोज जीक काव्य-संग्रह “सुरुजक छाहरि मे” प्रस्तुत समस्त कविता कवि हृदयक अनुभूतिक समीचीन अभिव्यक्ति अछि. भावक व्यापकता, अनुभूतिक तीव्रता, सामाजिक चेतनाक मुखरित स्वर हुनक रचनाक विशेषता मे प्रखरता आनि देने अछि. देश-दशा आ सामाजिक यथार्थक सजीव चित्रण पाठक कें कवित्त भावक दिस आकृष्ट करबा मे सफ़ल बुझना जा रहल अछि. तीक्ष्ण व्यंग्य आ कटाक्षक साधल प्रयोग सफ़ल लागि रहल अछि. “भावुक मोन/ कने डोलल/ आखर झहरल/” आ “गढगर भावक/ रस बरसल/ कविता जनमल” जेहन सुन्दर अभिव्यक्ति मनोज जीक कविताके लेल सटीक लागि रहल अछि. कविताक भाषा आ प्रस्तुत शैली सरल, सहल, प्रभावशाली आ विचारोत्तेजक अछि. कविता मे प्रयुक्त विभक्तिक प्रयोग मे ‘यूनिफ़ॉर्मिटी” रखबाक आवश्यकता छल. संगहि, किछु किछु “टाइपिंग मिस्टेक” भेल अछि. संक्षिप्तत: काव्य-संग्रह बड्ड रोचक, भावोत्तेजक, पठनीय आ संग्रहनीय अछि.
पोथी : सुरुजक छाहरि मे (कविता)
रचनाकार : मनोज शांडिल्य
प्रकाशक : मैलोरंग प्रकाशन (2015)
मोल : 150 टाका मात्र
रचनाकार : मनोज शांडिल्य
प्रकाशक : मैलोरंग प्रकाशन (2015)
मोल : 150 टाका मात्र


text:
पटना। ब्रिटेनिया बिहार पहुंच गेल अछि। कंपनी 55 करोड़ क लागत स मुजफ्फरपुर मे एक्सपोर्ट प्रोमोशन इन्सेंटिव पार्क(ईपीआईपी) लगा रहल अछि। कंपनी कए एकरा लेल 10.56 एकड़ जमीन उपलब्ध करा देल गेल अछि। एकर अलावा सेहो कईटा कंपनी क निवेश क काज तेज भ गेल अछि जाहि स एहि एक स डेढ़ साल मे उत्पादन आरंभ करि देल जाएत।
जानकारीक अनुसार ब्रिटानिया हाजीपुर लग 10.56 एकड़ भूमि लेलक अछि। एहि ठाम कंपनी क योजना 55 करोड़ टका निवेश करबाक अछि। कहलगांव मे सेंचुरी सीमेंट सेहो 50 एकड़ भूमि लेलक अछि। एकर अलावा, एहि इलाका मे अमृत सीमेंट आ ग्रीन वैली सीमेंट सेहो सरकार स 30-30 एकड़ जमीन कीनलक अछि। एहि सीमेंट कंपनी मे स ककरो योजना 100 करोड़ स कम क नहि अछि। दरअसल, कहलगांव मे एनटीपीसी क बिजली संयंत्र हेबा स सीमेंट कंपनी कए फ्लाई ऐश आसानी स भेट जाएत। एकर अलावा, बिहिया मे रामको ग्रुप 20 एकड़ क जमीन पर 80 करोड़ टका निवेश करबाक फैसला लेलक अछि।
उद्योग विभाग क प्रधान सचिव रामेश्वर सिंह क संग पत्रकार स गप करैत बियाडा क प्रबंध निदेशक अंशुली आर्या कहलथि जे एनटीपीसी क ‘फ्लाई ऐशÓ स सीमेंट बनेबा लेल सेंचुरी सीमेंट, अमृत सीमेंट आ ग्रीन वैली सीमेंट कए 30-50 एकड़ जमीन देल गेल अछि। एहि स करीब 400 करोड़ क निवेश भेल अछि। गिद्धा मे निधि, बिहिया मे रैमको जइसन कंपनी एस्बेस्टस शीट बनेबाक इकाई लगा रहल अछि। फारबिसगंज मे ऑस्ट्रेलिया स्थित एकटा एनआरआई मोती बाबू इंस्टीच्यूट ऑफ टेक्नोलोजी बना रहल छथि। छोटे उद्योग पर सेहो ध्यान अछि। ‘राइस क्लस्टरÓ बनाकए बेरोजगार युवक कए रोजगार देबाक प्रयास भ रहल अछि। एकरा लेल प्रत्येक कए 10,200 वर्ग फीट जमीन बिहिया आ बेतिया मे देल जा रहल अछि। बेतिया मे त 15टा युवक क बीच आवंटन करि देल गेल अछि। ओ कहलथि जे लैंड-बैंक क माध्यम स निवेशक कए कहलगांव मे 686 एकड़ आ बिहटा मे 669 एकड़ जमीन मुहैया करौल गेल अछि। निवेशक क सुविधा क जिक्र करैत प्रधान सचिव रामेश्वर सिंह कहला जे फूड प्रोसेसिंग क इकाई लगौनिहार मे स तीनटा कए अनुदान क पहिल किस्त देल गेल अछि। एहि सप्ताह तीनटा आओर आ अगिला दू माह मे बाकी सब कए पहिल किस्त द देल जाएत। अनुदान क रूप मे कुल 102.04 करोड़ क राशि वितरित कैल जाएत।


text:
शुक्रवार, 22 अप्रैल 2011
एक्शन री प्ले.
हमरा जँ एखन क्यो कहे जे अहां के हम तीस वर्षक बना दैत छी,त'एक त' हम हठे
तैयारे ने हेबै । जँ' भैयो गेलंहु त'जीवन के एते सीरियसली नंइ लेबै जत्ते सीरियसली हम एकरा लेने रहियै । हमरा लगैत अछि जे सब किछु अपन समय पर खट-खट होइत रहतै छैक, अहांक मनोवृत्ति तेहने भ' जायत, अहां स्वत: ओही दिशा मे बढबै, वैह करबै जाहि स'कि नियत काज हुए। अहां चाहबो ज' करबै ज्र नंइ करब---त'होनी हाथ पकडि क'करा लेत। तैं हमर बादक दोसर की तेसर पीढी के ई बूझि लेबाक चाही जे काज त'अवश्य करी मुदा अइ चिंते नंइ बीतल जाइ जे ई काज मे सफलता भेटत कि नंइ ? नंइ भेटत त' की करब ? एक टा रास्ता जँ' बंद होइ छै त' ईश्वर कि भाग्य, दस टा आर दरवाजा खोलि दैत छथिन । अहां छ्टपटाऊ कि,भने काहि काटू---किछु करू,होइ बला जे छै से हेबे करतै । अहां मात्र अपन अंतर्मनक बात के ध्यान स'सुनियौ ने !आधा-आधी ओझरी ओहिना सोझरा जायत । हमरा डाक्टर बनबाक बड मोन रहय, मुदा होनी रहै हमरा रेडियो मे काज करबै बला कि लेखक बनेबाक हम आइ.एस.सी.केलंहु,तेन किम? हमरा "जीवछ भाई" बन' पडल,बा-जबर्दस्ती हमरा लिख' पडल। किताब-दर-किताब छपल । हमरा स' क्यो ने पुछलक--" की यौ ? अपने लेखक बनबै ?" तैं हमर रिक्वेस्ट ! जीवन के अपन गतियें चल'दियौ,अहांके नंइ बूझल अछि जे अहां चाहियो के एकर दशा आ दिशा नंइ बदलि सकै छी ।
तैयारे ने हेबै । जँ' भैयो गेलंहु त'जीवन के एते सीरियसली नंइ लेबै जत्ते सीरियसली हम एकरा लेने रहियै । हमरा लगैत अछि जे सब किछु अपन समय पर खट-खट होइत रहतै छैक, अहांक मनोवृत्ति तेहने भ' जायत, अहां स्वत: ओही दिशा मे बढबै, वैह करबै जाहि स'कि नियत काज हुए। अहां चाहबो ज' करबै ज्र नंइ करब---त'होनी हाथ पकडि क'करा लेत। तैं हमर बादक दोसर की तेसर पीढी के ई बूझि लेबाक चाही जे काज त'अवश्य करी मुदा अइ चिंते नंइ बीतल जाइ जे ई काज मे सफलता भेटत कि नंइ ? नंइ भेटत त' की करब ? एक टा रास्ता जँ' बंद होइ छै त' ईश्वर कि भाग्य, दस टा आर दरवाजा खोलि दैत छथिन । अहां छ्टपटाऊ कि,भने काहि काटू---किछु करू,होइ बला जे छै से हेबे करतै । अहां मात्र अपन अंतर्मनक बात के ध्यान स'सुनियौ ने !आधा-आधी ओझरी ओहिना सोझरा जायत । हमरा डाक्टर बनबाक बड मोन रहय, मुदा होनी रहै हमरा रेडियो मे काज करबै बला कि लेखक बनेबाक हम आइ.एस.सी.केलंहु,तेन किम? हमरा "जीवछ भाई" बन' पडल,बा-जबर्दस्ती हमरा लिख' पडल। किताब-दर-किताब छपल । हमरा स' क्यो ने पुछलक--" की यौ ? अपने लेखक बनबै ?" तैं हमर रिक्वेस्ट ! जीवन के अपन गतियें चल'दियौ,अहांके नंइ बूझल अछि जे अहां चाहियो के एकर दशा आ दिशा नंइ बदलि सकै छी ।
प्रस्तुतकर्ता साकेतानन्द नवहटिया पर 10:28 pm
सदस्यता लें टिप्पणियाँ भेजें (Atom)


text:
अपना हिन्दु धर्म में ई किस्सा प्रचलित अछि कि यम केर बहीन यमुना छलिह . यमुना अपन भाई के कतेको बेर अपना ओहिठाम एबाक निमंत्रण पठौलनि मुदा संयोग वश यम नहीं जा पबैत छलाह आख़िरकार एक दिन यम अपन बहिन यमुनाक ओहिठाम पहुँचलाह आ ओ दिन कार्तिक शुक्ल द्वितियाक छल. यमुना अपन भाई के खूब स्वागत सत्कार केलनि और स्वयं भांति भांति के व्यंजन बना अपन भाई यम के भोजन करेलन्हि, यम प्रसन्न भs यमुना के वर मांगबाक लेल कहलनि. बहिन भाई सौं वरदान मंगलैन कि " जे भाई अपन बहीन के घर अहि दिन जेताह हुनका नरक या अकाल मृत्यु प्राप्त नहीं होइन. ताहिया सौं ई दिन भरदुतिया के रूप में मनाओल जैत अछि ।
ओना तs कार्तिक शुक्ल द्वितया के समूचा देश मे भाई के पर्व मनाओल जैत अछि कतोहू भाई दूज त कतोहू किछू और मुदा मिथिला में अहि पर्व के भरदुतिया कहल जैत अछि . अहि दिन भाई अपन बहीन के ओहिठाम जैत छथि. जकरा अपना मिथिला में नोत लेनाई कहल जैत अछि . अहि दिन सब बहीन के अपन भाइ के आयबाक इंतज़ार रहैत छैन. बहीन अपना आंगन में अरिपन दs भाई के लेल आसन बिछा, एकगोट पात्र में सुपाड़ी,लौंग, इलाइची,पानक पात, कुम्हरक फूल,मखान आ सिक्का भरि रखैत छथि. संगहि एक गोट बाटी में पिठार, सिन्दूर और एक लोटा जल सेहो रखैत छथि.
भाई अप्पन दुनु हाथ कs जोइड़ आसन पर बैसैत छथि और बहीन हूनका हाथ पर पिठार लगा हाथ में पान, सुपाड़ी इत्यादि दs नोत लैत छथि और बाद में ओकरा ओहि पात्र में खसा हाथ धो दैत छथीन्ह. एवं प्रकार सौं तीन बेर नोत लेल जैत अछि और भाई के पिठार आ सिन्दूरक तिलक लगा मधुर खुआओल जैत अछि . यदि भाई जेठ भेलाह तs हूनकर पैर छूबि प्रणाम करैत छथि और छोटभेलाह तs भाई बहिनक पैर के छूबि प्रणाम करैत छथि. भाई बहिनक प्रेमक अद्भुत पर्व थिकै भरदुतिया.
गंगा न्यौते छैथ जमुना के आ हम न्यौते छी अपन भाई के।। जहिना गंगा जमुना के धार बहा ओहिना हमर भाई के अउरदा बहा।।।
समस्त भाई बहिन के मिथिला पावन पर्व भैया दूजक शूभ कामना सह मंगल कामना जे भाई बहिन के प्यार अहिना बनल रहै संगहि भाई बहिन के प्यार एकता नया कीर्तिमान स्थापित करेइ।।


text:
मिथिला सेवा ट्रस्ट द्वारा 'कवि सम्मलेन 2021' केर भव्य आयोजन विद्यापति सदन, बागुइआटी, कोलकाता मे संपन्न भेल अछि. रविदिन 14 मार्च कें बेरिया 3 बजे सं शुरू भेल कवि सम्मेलन मे मुनहारि सांझ धरि लोक कविताक आनंद लैत रहलाह. सम्मेलन मे महानगरक नामी कवि लोकनि अपन कविता पाठ सं सब कें मुग्ध केलनि.
कोलकाता महानगर मे विगत दू दशक सं सांस्कृतिक, सामाजिक, आध्यात्मिक सेवा काज मे लागल 'मिथिला सेवा ट्रस्ट' एहि बेर साहित्यिक आयोजन सं एकटा नव दिशा मे डेग बढ़ओलक अछि. विद्यापति लिखित जय जय भैरवि गान सं शुरू भेल कार्यक्रम केर उद्घाटन न्यूज एजेंसी "हिन्दुस्थान समाचार" केर पश्चिम बंगाल ब्यूरो प्रमुख पत्रकार संतोष मधुप केलनि. एहि अवसर पर ओ भाषा-साहित्य केर उत्थान मे प्रवासी लोकनिक भूमिका पर इजोत देलनि. वरिष्ठ पत्रकार मधुप कहलनि जे समाजक अपन एक विशिष्ट सांस्कृतिक आधार होइत अछि. एहन साहित्यिक आयोजन सं मैथिल समाज केर सांस्कृतिक आधार आओर बेसी मजबूत आ समृद्ध होएत.
कार्यक्रम मे विशिष्ट अतिथि मिथिला केर हृदयस्थली मधुबनी सं आएल कवि वशिष्ट कुमार झा मिथिला सेवा ट्रस्ट केर काजक सराहना करैत कोलकाता कें साहित्यिक आ सांस्कृतिक तीर्थ बतओलनि. अपन वक्तव्य रखैत मधुबनी जिला सरपंच-पंच संघ केर अध्यक्ष वशिष्ट बाबू माटि पर जोरगर आन्दोलनक जरूरति पर बल देलनि. मैथिली मे शिक्षा केर संगहि राजकाज मे सम्पूर्ण रूप सं मैथिली भाषाक उपयोग हो ताहि लेल सरकारी तंत्र पर जोर देल जेबाक जरूरति पर सेहो ओ ध्यानाकर्षण केलनि.
मिथिला सेवा ट्रस्ट केर संस्थापक चेयरमैन रमाकान्त झा अतिथि लोकनि कें स्वागत करैत कहलनि जे हम सब अपन माटि सं दूर छी मुदा जतय छी, ततय माटि कें गरगोटि क' पकड़ने छी. एहि बातक झलक ट्रस्ट केर वार्षिकोत्सव मे स्पष्ट देखबा मे अबैछ. जे केओ गोटे वार्षिकोत्सव मे सम्मिलित भेल छी, एकर अनुभूति अबस्से भेल होएत. आध्यात्मिक, सांस्कृतिक, समाजसेवा काज केर त्रिवेणी बहैत रहैत छै. मिथिला सेवा ट्रस्ट एहि अंचलक मैथिल समुदाय सहित स्थानीय लोक संग घुलि-मिलि काज करैत अछि. जरदाबगान बागुइआटी लग सड़क सं लागल शिव मंदिर आ ओतहि कवि कोकिल विद्यापति प्रतिमा एकटा तीर्थ सन दृश्य उपस्थित करैत अछि. मिथिला सेवा ट्रस्ट द्वारा एतेक व्यापक काज बिनु उगनाक आदेश आ विद्यापतिक प्रेरणा सं संभव नै छलै! तहिये कोनो ने कोनो रूप मे मिथिला सेवा ट्रस्ट साहित्य सेवा दिस अग्रसर होएत से सुनिश्चित भेल.
कवि सम्मलेन कार्यक्रम रामलोचन ठाकुर कें समर्पित
रमाकान्त बाबू एहि कवि सम्मलेन कार्यक्रम कें निःखोज भेल साहित्यकार श्री रामलोचन ठाकुर कें समर्पित करैत कहलनि जे मिथिला सेवा ट्रस्ट केर साहित्यिक गतिविधि मे श्री रामलोचन ठाकुर सहयोगी ओ प्रेरणा रहल छथि. हमरा लोकनि अंतिम सामर्थ्य धरि हुनक संधान केर प्रयास केलहुं अछि आ क' रहल छी. आजुक ई कवि सम्मेलन हुनके समर्पित करैत छी. ईश्वरक विधान आगू मनुख कतेक लाचार अछि से पछिला एक साल कोरोना संकट आ ठाकुरजी कें निपत्ता भेने हम सब भोगि रहल छी. एखनो हम आशान्वित छी जे ठाकुरजी घुरि अओताह, धरि पुनः ईश्वरे करथिन तखने से संभव हेतै. कवि सम्मलेन बहन्ने हम सब ठाकुरजीक काज हुनक उद्देश्य हुनक बाट पर चलि रहल छी!
मिथिमीडिया केर पदावली योजना अंतर्गत आयोजित कवि सम्मेलन मे विनय भूषण, विजय इस्सर, अशोक भोली, रंजीत पप्पू, किरण झा, हिमाद्री मिश्र सहित कतेको नामी कवि अपन प्रस्तुति सं सब कें भाव-विभोर क' देलनि. कार्यक्रमक संचालन मिथिमीडिया संस्थापक सम्पादक ओ युवा साहित्यकार रूपेश त्योंथ केलनि. कार्यक्रमक अंत मे मिथिला सेवा ट्रस्ट केर दिलीप झा धन्यवाद ज्ञापित केलनि. कार्यक्रम कें सफल बनएबा मे विनोद कुमार यादव, सुनील कुमार झा, धनंजय झा, आलोक झा, रमेश झा, रमेश मिश्र, शशि कान्त झा, विजय कान्त झा, ललन राय, शिव शंकर झा, प्रदीप कुमार झा, हरे कृष्ण झा, उग्र नाथ झा, नवीन झा, राजीव ठाकुर, विभूति चौधरी, मुकेश झा, संजय झा आदि सदस्य लोकनिक महत्वपूर्ण योगदान रहलनि.
Tags: हालचाल


text:
शिक्षाशास्त्र
शिक्षण-कार्यक प्रक्रियाक विधिवत अध्ययनकें शिक्षाशास्त्र या शिक्षणशास्त्र (अङ्ग्रेजी: Pedagogy; /ˈpɛdəˌɡɒdʒi/) कहल जाएत अछि । एहिमे अध्यापनक शैली या नीतिसभक अध्ययन कएल जाएत अछि । शिक्षक अध्यापन कार्य करैत अछि तँ ओ ई बातक ध्यान रखैत अछि की अधिगमकर्ताक अधिक सँ अधिक समझमे अबै ।
शिक्षा एक सजीव गतिशील प्रक्रिया छी । एहिमे अध्यापक आ शिक्षार्थीक मध्य अन्त:क्रिया होएत रहैत अछि आ सम्पूर्ण अन्त:क्रिया कोनो लक्ष्यक दिस उन्मुख होएत अछि । शिक्षक आ शिक्षार्थी शिक्षाशास्त्रक आधार पर एक दोसरक व्यक्तित्व सँ लाभान्वित आ प्रभावित होएत अछि आ एकर प्रभाव कोनो विशिष्ट दिशाक दिस स्पष्ट रूप सँ अभिमुख होएत अछि । गतिशील समयक सङ्गे सम्पूर्ण शिक्षा-चक्र गतिशील अछि । ओकर गति कोन दिशामे भऽ रहल अछि? के प्रभावित भऽ रहल अछि? एकर दिशाक लक्ष्य निर्धारण शिक्षाशास्त्र करैत अछि ।


text:
पटना। चारि दिन स गांधी मैदान मे चलि रहल भारतीय रोड कांग्रेस क 70म अधिवेशन बिहार क विकास लेल राज्य सरकार कए सब तरहक मदद क आश्वासनक संग संपन्न भ गेल। अपन समापन भाषण मे आईआरसी क निवर्तमान अध्यक्ष डीबी देशपांडे कलथि जे ओ दिन दूर नहि जखन बीमारू राज्यक श्रेणी मे राखल गेल बिहार एकटा विकसित राज्य क रूप मे सामने आउत।
अपन गृह राज्य महाराष्ट्र क चर्चा करैत ओ कहला जे ओहि ठाम मात्र आठ फीसदी सड़क पर खर्च भ रहल अछि, जखन कि बिहार अपन बजटक 30 प्रतिशत खर्च सड़क निर्माण मे करि रहल अछि। ओ कहला जे ग्रामीण सड़क क मानक पहिने स निर्धारित छल आ यदि एहि मे संशोधन कएल जाए त आओर प्रभावी भ सकैत अछि। समापन स पूर्व 190 सदस्यीय परिषद अपन नव अध्यक्ष आ अन्य पदाधिकारी क संग-संग नव परिषद क सदस्य चुनलथि। मिजोरम क मुख्य अभियंता लियान सांगा कए डीबी देशपांडे क स्थान पर नव अध्यक्ष चुनल गेल जखन कि गुजरात क एमवी बलाला, मध्यप्रदेश क आनंद सैलो, बिहार क मुख्य अभियंता आरडी रामध्यान आ निजी क्षेत्र स संजय डबनिया कए उपाध्यक्ष चुनल गेल। आरपी इंदौरिया एक बेर फेर महासचिव चुनल गेला। 80 सदस्यीय नवका परिषद मे दू टा महिला सदस्य सेहो शामिल छथि। अगिला कांगे्रस क सम्मेलन अगिला साल भोपाल मे आयोजित होएत।